qundao/data-zh-poetry huggingface dataset:
石室洞
作者：韦骧
朝代：宋

天王峰南石室洞，怪特不与寻常同。石门巉岩天所凿，门内夷旷驱车通。偃然灵穴邃且广，步履出没忘西东。其间异状多所类，悬乳往往成鼓钟。龟头俯视露岩腹，寿与岁月应无穷。团团一窍透千尺，天使日月光来容。洞前佛氏殿阁峻，相直气象增其雄。我为俗吏虽局蹐，所至安肯遗幽踪。金华灵岩著于婺，每越疆境为游从。尝恨昔年之富川，便道不得寻龟峰。尘怀不惬十馀载，每见图画加忡忡。去春来此路复过，篮舆暮触烟霭重。纵观虽未尽吾兴，聊塞所欲平饥空。到官萍邑已逾岁，坐拥民事劳颛蒙。滞祛敝革固用日，佳趣不暇先牢笼。称来公馀得兹洞，疏爽为我开情悰。金华龟峰虽未及，此地有此为难逢。谩拈秃笔写白石，但记姓字于其中。却登净宇祇独宿，蒲牢压旦还撞舂。归鞭遽去有馀约，后会结客临春风。
石室洞
作者：韦骧
朝代：宋

天王峰南石室洞，怪特不与寻常同。
石门巉岩天所凿，门内夷旷驱车通。
偃然灵穴邃且广，步履出没忘西东。
其间异状多所类，悬乳往往成鼓钟。
龟头俯视露岩腹，寿与岁月应无穷。
团团一窍透千尺，天使日月光来容。
洞前佛氏殿阁峻，相直气象增其雄。
我为俗吏虽跼蹐，所至安肯遗幽踪。
金华灵岩着于婺，每越疆境为游从。
尝恨昔年之富川，便道不得寻龟峰。
尘怀不惬十余载，每见图画加忡忡。
去春来此路復过，篮舆暮触烟霭重。
纵观虽未尽吾兴，聊塞所欲平饥空。
到官萍邑已逾岁，坐拥民事劳颛蒙。
滞祛敝革固用日，佳趣不暇先牢笼。
称来公余得兹洞，疏爽为我开情悰。
金华龟峰虽未及，此地有此为难逢。
谩拈秃笔写白石，但记姓字于其中。
却登凈宇祇独宿，蒲牢压旦还撞舂。
归鞭遽去有余约，后会结客临春风。
石懿老大夫生日
作者：韦骧
朝代：宋

万石风流盛，中秋气序清。
门弧当日庆，寿琖此时盈。
庭下芝兰茂，腰间印绶荣。
况高颐养术，龟鹤得长生。
石懿老大夫生日
作者：韦骧
朝代：宋

万石风流盛，中秋气序清。门弧当日庆，寿盏此时盈。庭下芝兰茂，腰间印绶荣。况高颐养术，龟鹤得长生。
石柜阁
作者：韦骧
朝代：宋

一登石柜阁，载读石柜诗。
诗人不可作，诗思清可思。
至今江水流，哀响犹依依。
佳趣想如古，物是惟人非。
孤烟起林坳，夕鸟相与归。
揽辔復前征，长言解歔欷。
石榻平望七峰山
作者：韦骧
朝代：宋
体裁：七言绝句

路过黔江石榻平，七峰奇杰翠峥嵘。祇应自有神仙宅，肯向人间浪得名。
石经老挽辞
作者：韦骧
朝代：宋
体裁：五言律诗

已矣九泉归，嗟君值短期。胸襟遗草在，孝友阖门悲。学谢生前用，名多没后知。幽冥当自慰，造物本无私。
石都讲仲谟挽辞二首
作者：韦骧
朝代：宋

高翮欲腾超，年华忽早彫。名言在宗室，休誉满公朝。卜远灵舆逝，伤春挽铎摇。南明此时路，花草为萧条。桂科名旧峻，玉殿对新归。异宠行将及，英魂遽巳飞。贵来年不待，志在命先违。还葬春山晓，空歌薤露晞。
石都讲仲谟挽辞二首·其一
作者：韦骧
朝代：宋

高翮欲腾超，年华忽早彫。名言在宗室，休誉满公朝。卜远灵舆逝，伤春挽铎摇。南明此时路，花草为萧条。
石都讲仲谟挽辞二首·其一
作者：韦骧
朝代：宋

高翮欲腾超，年华忽早雕。
名言在宗室，休誉满公朝。
卜远灵舆逝，伤春挽铎摇。
南明此时路，花草为萧条。
石都讲仲谟挽辞二首·其二
作者：韦骧
朝代：宋
体裁：五言律诗

桂科名旧峻，玉殿对新归。异宠行将及，英魂遽巳飞。贵来年不待，志在命先违。还葬春山晓，空歌薤露晞。
石鏊
作者：韦骧
朝代：宋

石鏊久已传，往还迷所自。下马诘亭卒，指以水之涘。徐行即其旁，执钁俟我至。问其将胡为，云此久埋秘。泥沙亦易发，应手可立致。逡巡肆挥举，两鏊露精粹。青如碧琅玕，光瑩非琢治。圆模出自然，小大羌有贰。石根不可穷，名鏊乃以类。象物固其偶，芜没良可喟。傥非以名求，何以见珍异。顾我乏高才，为诗强标识。
石鏊
作者：韦骧
朝代：宋
体裁：古风

石鏊久已传，往还迷所自。下马诘亭卒，指以水之涘。徐行即其旁，执钁俟我至。问其将胡为，云此久埋秘。泥沙亦易发，应手可立致。逡巡肆挥举，两鏊露精粹。青如碧琅玕，光莹非琢治。圆模出自然，小大羌有贰。石根不可穷，名鏊乃以类。象物固其偶，芜没良可喟。傥非以名求，何以见珍异。顾我乏高才，为诗强标识。
石鏊
作者：韦骧
朝代：宋

石鏊久已传，往还迷所自。
下马诘亭卒，指以水之涘。
徐行即其旁，执镢俟我至。
问其将胡为，云此久埋秘。
泥沙亦易发，应手可立致。
逡巡肆挥举，两鏊露精粹。
青如碧琅玕，光莹非琢治。
圆模出自然，小大羌有贰。
石根不可穷，名鏊乃以类。
象物固其偶，芜没良可喟。
傥非以名求，何以见珍异。
顾我乏高才，为诗强标识。
石龙
作者：韦骧
朝代：宋
体裁：五言律诗

隐隐苍山壁，蜿蜒此蛰身。物生多有象，人附即为神。头角千年古，威灵一境伸。确然难以诘，立马为逡巡。
石龟
作者：韦骧
朝代：宋

磨琢成龟智不虚，天然体理尽难如。
世珍未许论荆璞，神迹当曾负洛书。
山泽秘奇西蜀远，星辰分气北方余。
坚完自得灵身计，安用区区免豫且。
石龟
作者：韦骧
朝代：宋

磨琢成龟智不虚，天然体理尽难如。世珍未许论荆璞，神迹当曾负洛书。山泽秘奇西蜀远，星辰分气北方馀。坚完自得灵身计，安用区区免豫且。
示黄彦发欧阳勉甫道旧
作者：韦骧
朝代：宋

浮世难逢故旧併，贡闱风月可忘情。
当年论事皆陈迹，此日评文亦浪名。
荏苒光阴踰一纪，间关志气话平生。
且将觞咏消閒隙，鹏鷃逍遥理自明。
示黄彦发欧阳勉甫道旧
作者：韦骧
朝代：宋

浮世难逢故旧并，贡闱风月可忘情。当年论事皆陈迹，此日评文亦浪名。荏苒光阴踰一纪，间关志气话平生。且将觞咏消閒隙，鹏鴳逍遥理自明。
福州古田天王院撤珠轩
作者：韦骧
朝代：宋
体裁：七言绝句

过颡因人激跃成，撤珠取类亦虚名。偶观却忆钟离意，委地当时事独清。
离丹阳
作者：韦骧
朝代：宋
体裁：七言绝句

人从北固山前去，云水苍茫日向西。今夜渡江何处宿，杨花落尽子规啼。
离乡
作者：韦骧
朝代：宋
体裁：七言律诗

奔走京尘已十年，治任西去兴悠然。功名欲立非人致，才宦未伸还自怜。路柳得春多意思，野禽批水共连翩。孤舟独载无人语，唯把空书考圣贤。
离建宁
作者：韦骧
朝代：宋
体裁：七言绝句

境穷昭武入长汀，溪侧山根指去程。护险栏干红缭绕，依稀如傍蜀江行。
离池州过长围岭
作者：韦骧
朝代：宋
体裁：七言律诗

孤城西出夕阳偏，岭上行行思渺然。草木高低共秋色，江湖左右各天边。凌风短鬓无由掠，投宿轻蹄不用鞭。一簇人烟紫岩驿，解鞍聊看月婵娟。
离泗上
作者：韦骧
朝代：宋

晓雾锁长淮，初阳熨未开。造舟行险滑，舁竹势迟徊。回野苍茫合，严风浩荡来。归耕如有地，劳苦曷为哉。
离泗上
作者：韦骧
朝代：宋

晓雾锁长淮，初阳熨未开。
造舟行险滑，舁竹势迟徊。
迴野苍茫合，严风浩荡来。
归耕如有地，劳苦曷为哉。
离石室
作者：韦骧
朝代：宋
体裁：七言绝句

九十阳春兴已酬，登山穿谷尽清幽。閒田不是无多让，故遣尘劳作胜游。
离邑之衢按狱
作者：韦骧
朝代：宋
体裁：五言律诗

出野暴雨作，迟晴方戒行。溪山百里秀，气象一番清。于役途虽远，祛虑意自平。民田况交隶，足以慰予情。
离邑寄颜长道
作者：韦骧
朝代：宋
体裁：古风

县城不出已逾月，出爱秀野浮青春。前时枯株变深翠，对我意气如欣欣。肩舆渐入南康道，溪山清旷交吾邻。簿书拨置固可喜，又况雅谊还相亲。
秋怀
作者：韦骧
朝代：宋
体裁：七言律诗

西风潇洒作轻寒，黄叶楼中强解颜。画角几声催晚照，乱云何处是家山。宦途有立宁辞贱，局事无多岂厌閒。浊酒一杯休万虑，长林烟暝暮鸦还。
秋日即事呈同僚
作者：韦骧
朝代：宋

潇洒临霜夕，清居守决曹。严城吹角罢，隔垄听猿号。警卒持更切，呼囚报钥牢。讼庭澄一水，尘事戢千毛。檐阒蚊雷绝，池虚蛙吹逃。逍遥静襟虑，抖擞敞袛裯。树木彫零尽，星辰气燄豪。月微棕影薄，风急雁声高。忆昔随群学，当时髧二髦。读书图皦皦，感古动忉忉。意趣青云近，煇光白玉韬。百钱宁问卜，一钓冀连鳌。直谅谋相与，回邪欲尽鏖。自期非干蛊，幸遇岂屯膏。翻愧彫文陋，难逢异数褒。葳蕤从末宦，淟涊著青袍。敛翅鹰栖臂，垂头骥伏槽。安能枉寻尺，犹得饱藜蒿。但恃心如砥，那矜目察毫。穷通任甄治，险恶远波涛。养浩虽潜孟，折腰诚愧陶。常咍强蛇足，敢叹抑牛刀。衮衮途泥里，悠悠日月慆。居然成俗态，何足谓贤劳。贫贱非无赖，清平况夙遭。边隅虚障候，弓矢载鞬櫜。途易家音数，官閒坐食叨。人皆讥野僻，我独固持操。寂寞几尘甑，包并或餔糟。趋时聊勉勉，乐道每嚣嚣。肺腑兹尤慰，朋从义不謟。相逢甚优渥，得兴且游遨。胜赏当随地，秋郊况附壕。山溪正堪屐，溪曲尚容舠。莫计空清俸，须令贳浊醪。菊香分嚼蕊，蟹美共持螯。谈席争挥麈，诗坛让拥旄。纵横新义论，嗣绝旧风骚。气锐千戈立，辞抽万茧缫。功名休挂齿，志业本夔皋。
秋日即事呈同僚
作者：韦骧
朝代：宋

潇洒临霜夕，清居守决曹。
严城吹角罢，隔壠听猿号。
警卒持更切，呼囚报钥牢。
讼庭澄一水，尘事戢千毛。
檐閴蚊雷绝，池虚蛙吹逃。
逍遥静襟虑，抖擞敞袛裯。
树木雕零尽，星辰气燄豪。
月微椶影薄，风急雁声高。
忆昔随羣学，当时髧二髦。
读书图皦皦，感古动忉忉。
意趣青云近，辉光白玉韬。
百钱宁问卜，一钓冀连鳌。
直谅谋相与，回邪欲尽鏖。
自期非干蛊，幸遇岂屯膏。
翻媿雕文陋，难逢异数褒。
葳蕤从末宦，淟涊着青袍。
敛翅鹰栖臂，垂头骥伏槽。
安能枉寻尺，犹得饱藜蒿。
但恃心如砥，那矜目察毫。
穷通任甄治，险恶远波涛。
养浩虽潜孟，折腰诚愧陶。
常咍强蛇足，敢嘆抑牛刀。
衮衮途泥裏，悠悠日月慆。
居然成俗态，何足谓贤劳。
贫贱非无赖，清平况夙遭。
边隅虚障候，弓矢载鞬櫜。
途易家音数，官閒坐食叨。
人皆讥野僻，我独固持操。
寂寞几尘甑，包并或餔糟。
趋时聊勉勉，乐道每嚣嚣。
肺腑兹尤慰，朋从义不謟。
相逢甚优渥，得兴且游遨。
胜赏当随地，秋郊况附壕。
山嵠正堪屐，溪曲尚容舠。
莫计空清俸，须令贳浊醪。
菊香分嚼蕊，蟹美共持螯。
谈席争挥麈，诗坛让拥旄。
纵横新义论，嗣绝旧风骚。
气鋭千戈立，辞抽万茧缫。
功名休挂齿，志业本夔皋。
端午雨饮伯英池馆
作者：韦骧
朝代：宋

山城重午遭阴晦，谢氏池亭亦自堪。野色映来歌舞好，炎威消去酒肴甘。手中菖屑随杯泛，头上榴花带雨篸。且尽主人留客兴，明年谁北复谁南。
端午雨饮伯英池馆
作者：韦骧
朝代：宋

山城重午遭阴晦，谢氏池亭亦自堪。
野色映来歌舞好，炎威消去酒餚甘。
手中菖屑随杯泛，头上榴花带雨篸。
且尽主人留客兴，明年谁北復谁南。
竹径
作者：韦骧
朝代：宋
体裁：七言绝句

萦纡一道贯檀栾，入翠穿斜步履悭。俗客也应无暇到，不烦春笋为遮拦。
答信臣遗诗以失南岩约
作者：韦骧
朝代：宋

閒裏萦仍不自由，驰心空想碧岩秋。
连镳独远朱蹄骏，酾酒还辜绿螘浮。
嗟我数年遗覧历，属君一尺更迟留。
定知清兴难穷尽，莫便轻迴访戴舟。
答信臣遗诗以失南岩约
作者：韦骧
朝代：宋

閒里萦仍不自由，驰心空想碧岩秋。连镳独远朱蹄骏，酾酒还辜绿蚁浮。嗟我数年遗览历，属君一尺更迟留。定知清兴难穷尽，莫便轻回访戴舟。
答吕秀才
作者：韦骧
朝代：宋
体裁：七言律诗

恻微赒急意虽完，势力锱铢岂自安。畎亩君忧家计迫，风波我畏宦途难。敝衣非不怜原宪，尘甑其如类范丹。情礼甚勤无以谢，愧将珉石报琅玕。
答宋茂宗诗卷
作者：韦骧
朝代：宋
体裁：七言律诗

夔府春残暂息肩，感君佳遗意飘然。顿忘巇崄三千路，为得风骚五十篇。山水清音归老笔，球琳秀气满新编。虽无健句酬来贶，终日吟哦兴自全。
答曹子方少年弄篇翰一首
作者：韦骧
朝代：宋

虚堂隐几坐，忽忽若假寐。飒然清风来，顿尔爽昏思。新诗执在手，展读过三四。初言少年弄篇翰，喜道白发聊自戏。次惊老境今且迫，岂甘物役汩其志。轻视富贵如浮云，极论穷通钧一意。高谈念平时，健句存远记。请老愧袭常，先期乃吾事。君年才知命，耳顺予阙二。自此七星霜，投绂去朝市。是时取高篇，却托冥鸿寄。公方处要途，利达沛材智。见诗当不嗔，犹认旧书字。其来不待索，应亦念衰瘁。君年方如我今日，那肯抽簪饵芝术。庶几得以警幽情，莫忘采真挥劲笔。
答曹子方少年弄篇翰一首
作者：韦骧
朝代：宋

虚堂隐几坐，忽忽若假寐。
飒然清风来，顿尔爽昏思。
新诗执在手，展读过三四。
初言少年弄篇翰，喜道白髪聊自戏。
次惊老境今且迫，岂甘物役汩其志。
轻视富贵如浮云，极论穷通钧一意。
高谈念平时，健句存远记。
请老愧袭常，先期乃吾事。
君年纔知命，耳顺予阙二。
自此七星霜，投绂去朝市。
是时取高篇，却託冥鸿寄。
公方处要途，利达沛材智。
见诗当不嗔，犹认旧书字。
其来不待索，应亦念衰瘁。
君年方如我今日，那肯抽簪饵芝术。
庶几得以警幽情，莫忘采真挥劲笔。
答王晋叔
作者：韦骧
朝代：宋

区区行役临南浦，忽奉来书墨未乾。见报新恩移亳社，便疑衰迹近长安。山危水恶行将免，宦思乡情日渐宽。朝夕放船来就别，赠言应许遗琅玕。
答王晋叔
作者：韦骧
朝代：宋

区区行役临南浦，忽奉来书墨未干。
见报新恩移亳社，便疑衰迹近长安。
山危水恶行将免，宦思乡情日渐寛。
朝夕放船来就别，赠言应许遗琅玕。
答董都官索去年诗债
作者：韦骧
朝代：宋
体裁：五言律诗

轸下传音旨，胸中长忸怩。如何终日暇，犹负隔年诗。寡和知声妙，难抽恨思迟。殷勤还见趣，荒鄙敢为辞。
答颜长道见寄
作者：韦骧
朝代：宋
体裁：七言律诗

花溪前日还辕处，惆怅高贤又阻陪。山雨在云方惨淡，野烟笼水正低徊。别离轻似风飘絮，迟想多于渴望梅。胸腹殷勤岂无感，果然缄寄好诗来。
答鲁成之兄弟以诗惠牡丹
作者：韦骧
朝代：宋
体裁：七言律诗

品冠名园盖物尤，主人分惠若为酬。摘兼残雨妖娆甚，将以新诗意义优。几树天香盈翠笼，一栏春色想鸿沟。满头恣插成狂醉，为恐花神恨暗投。
答鲁虞部见寄
作者：韦骧
朝代：宋

鄙才效职便穷僻，忽忽天星殆二周。系狱空虚民讼少，倖门堙塞吏心忧。琴书永日清无际，草树逢春绿正柔。惊坐高宾如见顾，幽欢何惜贳貂裘。
答鲁虞部见寄
作者：韦骧
朝代：宋

鄙才效职便穷僻，忽忽天星殆二周。
繫狱空虚民讼少，倖门堙塞吏心忧。
琴书永日清无际，草树逢春绿正柔。
惊坐高宾如见顾，幽懽何惜贳貂裘。
简夫丈昔遗老杜别集而骧以外集当之久而亡去近承多本因以诗请
作者：韦骧
朝代：宋
体裁：七言绝句

昔日交传集外诗，规模虽记旧编遗。近闻几格多兼副，可赐閒中一解颐。
简夫丈约游南岩时以妇翁室会遂渝爽依韵和其来篇
作者：韦骧
朝代：宋

巨源常少怪，第五岂无私。
酒食先为困，溪山輙负期。
七年思旧赏，隔日诵新诗。
康乐清游在，随轩别有时。
简夫丈约游南岩时以妇翁室会遂渝爽依韵和其来篇
作者：韦骧
朝代：宋

巨源常少怪，第五岂无私。酒食先为困，溪山辄负期。七年思旧赏，隔日诵新诗。康乐清游在，随轩别有时。
算钱铺
作者：韦骧
朝代：宋
体裁：七言绝句

里名胜母曾车止，邑号朝歌墨驭还。我领漕权来此坐，不惟自哂且赪颜。
紫荆花
作者：韦骧
朝代：宋

紫艳暮春庭，少陵诗思清。老蛟蟠曲干，丹矿缀繁英。花谱元无品，春工别有情。不随桃李色，俗眼莫相轻。
紫荆花
作者：韦骧
朝代：宋

紫艷暮春庭，少陵诗思清。
老蛟蟠曲干，丹矿缀繁英。
花谱元无品，春工别有情。
不随桃李色，俗眼莫相轻。
红文苋
作者：韦骧
朝代：宋
体裁：五言绝句

色若栖文雉，圆如插绣幢。春葩应有并，秋卉合无双。
红蕉
作者：韦骧
朝代：宋

红蕉秀南土，对植燕堂阴。每为开青眼，唯怜吐赤心。华丹天赋异，彫瘁岁寒深。拟夺兰荃誉，慇勤约共吟。
红蕉
作者：韦骧
朝代：宋

红蕉秀南土，对植燕堂阴。
每为开青眼，唯怜吐赤心。
华丹天赋异，雕瘁岁寒深。
拟夺兰荃誉，慇懃约共吟。
经望星山
作者：韦骧
朝代：宋
体裁：七言绝句

缘崖陟磴势凌兢，偏坐银鞍傍险行。更向望星山上过，扪参方信不虚名。
翦刀
作者：韦骧
朝代：宋

一身分二首，一首一铦铓。
遇物无微细，交锋即断伤。
翦齐繄汝鋭，任用在君详。
大抵便柔脆，毋令过所长。
胡右丞挽词
作者：韦骧
朝代：宋
体裁：七言律诗

右辖辞荣重寄分，却趋召节造天阍。表仪八座方尊德，悃愊连章乞偃藩。将见辨严离凤阙，忽传感疾自鸰原。公薨不及期颐寿，至理冥冥岂易论。
胡巨源郎中挽词三首
作者：韦骧
朝代：宋

官荣符列宿，政术妙专城。未尽平生蕴，俄从长夜行。坦情归浩荡，爽气入清明。独有南州俗，空传遗爱声。语论常惊座，精神迥照人。中途多坎壈，久疾遂湮沦。彷佛朱轮改，裴回画翣新。秋风入哀挽，行路亦伤神。汲守卧犹治，冯郎发半华。冥鸿方避弋，美玉已埋砂。露湿铭旌重，风随挽绋斜。九原无甚恨，嗣子善传家。
胡巨源郎中挽词三首·其一
作者：韦骧
朝代：宋

官荣符列宿，政术妙专城。未尽平生蕴，俄从长夜行。坦情归浩荡，爽气入清明。独有南州俗，空传遗爱声。
胡巨源郎中挽词三首·其一
作者：韦骧
朝代：宋

官荣符列宿，政术妙专城。
未尽平生藴，俄从长夜行。
坦情归浩荡，爽气入清明。
独有南州俗，空传遗爱声。
胡巨源郎中挽词三首·其三
作者：韦骧
朝代：宋

汲守卧犹治，冯郎发半华。冥鸿方避弋，美玉已埋砂。露湿铭旌重，风随挽绋斜。九原无甚恨，嗣子善传家。
胡巨源郎中挽词三首·其三
作者：韦骧
朝代：宋

汲守卧犹治，冯郎髪半华。
冥鸿方避弋，美玉已埋砂。
露湿铭旌重，风随輓绋斜。
九原无甚恨，嗣子善传家。
胡巨源郎中挽词三首·其二
作者：韦骧
朝代：宋
体裁：五言律诗

语论常惊座，精神迥照人。中途多坎壈，久疾遂湮沦。彷佛朱轮改，裴回画翣新。秋风入哀挽，行路亦伤神。
胶水道中逢九日呈温伯舍人
作者：韦骧
朝代：宋
体裁：七言律诗

绣衣肤使出东州，九日旌轩不暂留。固有诚心当倚注，肯缘佳节废询求。马蹄远践天涯路，雁翼横飞海角秋。安得一樽黄菊酒，代公冰饮过宵休。
腊月十八日乙卯立春丁卯会饮开元呈信道中丞
作者：韦骧
朝代：宋
体裁：七言律诗

潇洒江城雪后天，访寻幽境就开筵。数声晚角催残照，三日新春入旧年。鼎坐探题频击钵，杯行度曲有危弦。莫论俯仰成陈迹，顷刻清欢亦可怜。
自剑还道中寄同事苏进之
作者：韦骧
朝代：宋
体裁：七言律诗

君寓姑苏吾舍杭，惯从云水乐仙乡。相逢邂逅趋端礼，同职间关到益昌。疲俗未肥心所病，故园何在梦偏长。新阳欲动林泉好，觞咏随时且自强。
自和
作者：韦骧
朝代：宋
体裁：五言律诗

将旦云天惨，前瞻使旆高。田翁持火走，山鸟向人号。自哂折腰久，谁怜负弩劳。解从归去乐，空愧不如陶。
自守
作者：韦骧
朝代：宋
体裁：七言律诗

薄仕功名未计高，懒随时辈强譊譊。推诚本在求诸内，害义何如寡所交。岂为初官寻要路，唯忧旧学长心茅。清贫我乐人毋诮，不独扬雄解解嘲。
自宝丰镇移红蕉于永阳后圃
作者：韦骧
朝代：宋

为爱红蕉品格殊，移根千里涉崎岖。
不知今岁秋阳裏，能有丹心似旧无。
自宝丰镇移红蕉于永阳后圃
作者：韦骧
朝代：宋

为爱红蕉品格殊，移根千里涉崎岖。不知今岁秋阳里，能有丹心似旧无。
自峡之夔过竹竿山
作者：韦骧
朝代：宋

行路始知难，覆盆千石间。
为逃人鲊瓮，敢惮竹竿山。
晚日羣峰碧，春风两鬓班。
何时似都护，还度玉门关。
自峡之夔过竹竿山
作者：韦骧
朝代：宋

行路始知难，覆盆千石间。为逃人鲊瓮，敢惮竹竿山。晚日群峰碧，春风两鬓班。何时似都护，还度玉门关。
自灵岩回途中寄颜令
作者：韦骧
朝代：宋
体裁：五言律诗

吏役谁婴绕，寻幽得二三。穿云离古观，冒月宿灵岩。乘兴诗何择，孤游语自缄。寄言酬地主，清赏可无惭。
自西水还少憩锦屏山广寿院
作者：韦骧
朝代：宋

按行回辔阆城南，登陟崎岖力不堪。却坐锦屏休倦迹，暑天冰水沃醺酣。
自西水还少憩锦屏山广寿院
作者：韦骧
朝代：宋

按行迴辔阆城南，登陟崎岖力不堪。
却坐锦屏休倦迹，暑天冰水沃醺酣。
自郡还寄长道
作者：韦骧
朝代：宋

故岁局重城，填然思不清。归来见春老，何处慰诗情。顾我几茅塞，知君已帙盈。社坛当未废，旧约可寻盟。
自郡还寄长道
作者：韦骧
朝代：宋

故岁跼重城，填然思不清。
归来见春老，何处慰诗情。
顾我几茅塞，知君已帙盈。
社坛当未废，旧约可寻盟。
至万安
作者：韦骧
朝代：宋
体裁：七言律诗

西风萧瑟作秋声，远客归心信水程。双石尖尖双鹭立，一滩渺渺一舟行。酒杯无侣难成饮，诗句非奇谩写情。晚泊沙头从杖履，故乡何在眼空明。
至泗即天长独归叙别照邻
作者：韦骧
朝代：宋

长淮十月北风高，判袂临津首屡搔。
草草旅装方揽辔，勤勤别酒更持螯。
扁舟君去良多况，间道子归岂惮劳。
行矣余杭期会在，早来江上看寒涛。
至泗即天长独归叙别照邻
作者：韦骧
朝代：宋

长淮十月北风高，判袂临津首屡搔。草草旅装方揽辔，勤勤别酒更持螯。扁舟君去良多况，间道子归岂惮劳。行矣馀杭期会在，早来江上看寒涛。
至白水驿辍趋文还益昌
作者：韦骧
朝代：宋
体裁：七言绝句

辍程趋疾且归来，莫讶回船在不期。恐失东园桃李色，一年深悔欲何追。
至节蒋颖叔见召以病不赴
作者：韦骧
朝代：宋

一阳潜复自黄宫，难变霜髯作少容。方伯以时均宴衎，野人不幸困龙钟。望尘修敬惭无及，举白承欢恨莫供。但有诚心腾善颂，愿随寿斝祝椿松。
至节蒋颖叔见召以病不赴
作者：韦骧
朝代：宋

一阳潜復自黄宫，难变霜髯作少容。
方伯以时均宴衎，野人不幸困龙钟。
望尘修敬惭无及，举白承懽恨莫供。
但有诚心腾善颂，愿随寿斝祝椿松。
至苍溪
作者：韦骧
朝代：宋

輶轩寒入苍溪县，秀句遐追老杜诗。送客泛舟空往事，过峰来橘似当时。高材遗兴千年在，远宦羁怀万里随。索笔谩题行馆壁，可能閒料后人思。
至苍溪
作者：韦骧
朝代：宋

輶轩寒入苍溪县，秀句遐追老杜诗。
送客泛舟空往事，过峰来橘似当时。
高材遗兴千年在，远宦覊怀万里随。
索笔谩题行馆壁，可能閒料后人思。
至西县走呈岩起
作者：韦骧
朝代：宋

所部虽同邂逅稀，今年差比去年迟。蓼图犹忆当时玩，菊酒还陪此日持。衰鬓已斑乌足叹，壮心徒在竟何施。相逢且尽从容兴，况是终更欲及期。
至西县走呈岩起
作者：韦骧
朝代：宋

所部虽同邂逅稀，今年差比去年迟。
蓼图犹忆当时玩，菊酒还陪此日持。
衰鬓已斑乌足嘆，壮心徒在竟何施。
相逢且尽从容兴，况是终更欲及期。
致政孙大夫挽词
作者：韦骧
朝代：宋
体裁：七言律诗

荣养如公世所稀，薤歌今日勿深悲。生封郎位腰金贵，老向仙乡拥节随。积德已酬高闬志，遗踪何愧北山移。义方有子声华重，千古灵丘起后思。
致政孙朝请过故里为五老之会
作者：韦骧
朝代：宋
体裁：七言律诗

荣参天上列星躔，閒向人间作地仙。故里相逢十华鬓，一时同会五高年。图传略过商山叟，齿序几齐洛宅贤。有子奉觞公最美，绣衣使者綵衣鲜。
致政胡郎中生日
作者：韦骧
朝代：宋

未容广受擅余徽，远嗣亲荣二十期。
山岳有神储秀日，朝廷无事乞身时。
挂车濯濯吴风厚，奉寿诜诜夏景迟。
贱士葭莩敢为献，愿光南国过期颐。
致政胡郎中生日
作者：韦骧
朝代：宋

未容广受擅馀徽，远嗣亲荣二十期。山岳有神储秀日，朝廷无事乞身时。挂车濯濯吴风厚，奉寿诜诜夏景迟。贱士葭莩敢为献，愿光南国过期颐。
舍绮霞阁五首呈石丈职方 其三 枯荷
作者：韦骧
朝代：宋

绿萍漂合旧根斜，独恨来迟过了花。不见离披照秋水，尽依名阁作馀霞。
舍绮霞阁五首呈石丈职方 其二 水中亭
作者：韦骧
朝代：宋

回环水面碧于蓝，晓夕清虚万象涵。佳趣不容为独揽，史君横彴在亭南。绿萍漂合旧根斜，独恨来迟过了花。不见离披照秋水，尽依名阁作馀霞。两行对植接低圯，弱质毋嫌费壅治。十月绿阴犹满径，也胜蒲柳望秋衰。嵌空寻尺立池津，池北池南孰可邻。草树自羞还自笑，凋荣一节任天真。
舍绮霞阁五首呈石丈职方·小山
作者：韦骧
朝代：宋
体裁：七言绝句

嵌空寻尺立池津，池北池南孰可邻。草树自羞还自笑，凋荣一节任天真。
舍绮霞阁五首呈石丈职方·枯荷
作者：韦骧
朝代：宋

绿萍漂合旧根斜，独恨来迟过了花。
不见离披照秋水，尽依名阁作余霞。
舍绮霞阁五首呈石丈职方·水中亭
作者：韦骧
朝代：宋
体裁：七言绝句

回环水面碧于蓝，晓夕清虚万象涵。佳趣不容为独揽，史君横彴在亭南。
舍绮霞阁五首呈石丈职方·绮霞阁
作者：韦骧
朝代：宋
体裁：五言律诗

美构冠名城，区区喜与登。澄泉朝窃鉴，爽气夜相陵。物象方倾盖，襟怀过饮冰。苍葭此何幸，玉树是依凭。
舍绮霞阁五首呈石丈职方·蕉径
作者：韦骧
朝代：宋
体裁：七言绝句

两行对植接低圯，弱质毋嫌费壅治。十月绿阴犹满径，也胜蒲柳望秋衰。
舟晚行
作者：韦骧
朝代：宋

汴水日就浅，篙师心不皇。
扁舟若无滞，旧里亦非长。
残叶余秋色，明霞接暮光。
黄昏未停泊，独自倚危樯。
舟晚行
作者：韦骧
朝代：宋

汴水日就浅，篙师心不皇。扁舟若无滞，旧里亦非长。残叶馀秋色，明霞接暮光。黄昏未停泊，独自倚危樯。
舟次柳子小饮呈成伯学士
作者：韦骧
朝代：宋

久客无佳思，长途有戒心。系舟偕择地，击柝互传音。西月光犹浅，南薰候已深。一樽虽冷落，所幸不孤斟。
舟次柳子小饮呈成伯学士
作者：韦骧
朝代：宋

久客无佳思，长途有戒心。
繫舟偕择地，击柝互传音。
西月光犹浅，南熏候已深。
一樽虽冷落，所幸不孤斟。
花鐡书镇
作者：韦骧
朝代：宋

鐡尺平如砥，银花贴软枝。
成由巧匠手，持以镇书为。
弹压全繄尔，推迁实在台。
不能柔绕指，方册最相宜。
花铁书镇
作者：韦骧
朝代：宋

铁尺平如砥，银花贴软枝。成由巧匠手，持以镇书为。弹压全繄尔，推迁实在台。不能柔绕指，方册最相宜。
茅亭观雨中杏花得中字
作者：韦骧
朝代：宋

茅亭高对杏花丛，漠漠阴云小雨中。蜀锦濯来添润色，燕脂洗出变轻红。幽香肯怯残梅妒，腻艳尤便弱柳笼。不放晴阳老芳态，令人曲意度春工。
茅亭观雨中杏花得中字
作者：韦骧
朝代：宋

茅亭高对杏花丛，漠漠阴云小雨中。
蜀锦濯来添润色，燕脂洗出变轻红。
幽香肯怯残梅妬，腻艷尤便弱柳笼。
不放晴阳老芳态，令人曲意度春工。
荆林道中示孙张二君
作者：韦骧
朝代：宋
体裁：七言律诗

西风掠雨作朝寒，联马相将入乱山。愧从使车无补助，敢辞征驭历间关。日边帝阙瞻犹远，云下亲闱念未还。旅思纷纷何以慰，间求佳论一开颜。
荔子
作者：韦骧
朝代：宋
体裁：七言律诗

闽地高材最杰然，结成丹荔冒炎天。堆盘火齐光芒转，溜齿琼浆气味全。玉井莲房空赋咏，秀江萍实谩流传。更咍蜀品烦驰传，闇向红尘动笑妍。
菩萨蛮（和舒信道水心寺会次韵）
作者：韦骧
朝代：宋
体裁：词

琼杯且尽清歌送。人生离合真如梦。瞬息又春归。回头光景非。香喷金兽暖。欢意愁更短。白发不须量。从教千丈长。
萧洒参军宇六首
作者：韦骧
朝代：宋

萧洒参军宇，临庭客不过。秋花生意渐，夏木昼阴多。坦腹群书榥，支藜一径莎。尘泥奔走外，得此兴如何。萧洒参军宇，年来讼狱稀。凝尘掩丹笔，苍藓半圜扉。晚树鸣蝉沸，虚檐斗雀飞。何须溪谷隐，即此是忘机。萧洒参军宇，郊原咫尺分。门前涨溪水，屋角露山云。白鸟斜阳见，鸣榔半夜闻。安知名利境，驰骋共纷纷。萧洒参军宇，回环百亩间。山光侵户牖，柳色锁门阑。尽爱清风满，相仍白日閒。祇赢诗思勇，濡笔溅青纶。萧洒参军宇，疏池小圃东。风荷朝披靡，月竹夜玲珑。樽酒有时满，囊钱计日空。养恬真得地，捽茹乐融融。萧洒参军宇，幽轩占一隅。栟榈双翡翠，薜荔绿氍毹。偃息三年计，炎歊六月无。跧藏晦疏拙，违俗任卢胡。
萧洒参军宇六首·其一
作者：韦骧
朝代：宋

萧洒参军宇，临庭客不过。
秋花生意渐，夏木昼阴多。
坦腹羣书榥，搘藜一径莎。
尘泥奔走外，得此兴如何。
萧洒参军宇六首·其一
作者：韦骧
朝代：宋

萧洒参军宇，临庭客不过。秋花生意渐，夏木昼阴多。坦腹群书榥，支藜一径莎。尘泥奔走外，得此兴如何。
萧洒参军宇六首·其三
作者：韦骧
朝代：宋
体裁：五言律诗

萧洒参军宇，郊原咫尺分。门前涨溪水，屋角露山云。白鸟斜阳见，鸣榔半夜闻。安知名利境，驰骋共纷纷。
萧洒参军宇六首·其二
作者：韦骧
朝代：宋

萧洒参军宇，年来讼狱稀。凝尘掩丹笔，苍藓半圜扉。晚树鸣蝉沸，虚檐斗雀飞。何须溪谷隐，即此是忘机。
萧洒参军宇六首·其二
作者：韦骧
朝代：宋

萧洒参军宇，年来讼狱稀。
凝尘掩丹笔，苍藓半圜扉。
晚树鸣蝉沸，虚檐鬬雀飞。
何须溪谷隐，即此是忘机。
萧洒参军宇六首·其五
作者：韦骧
朝代：宋

萧洒参军宇，疏池小圃东。
风荷朝披靡，月竹夜玲珑。
樽酒有时满，嚢钱计日空。
养恬真得地，捽茹乐融融。
萧洒参军宇六首·其五
作者：韦骧
朝代：宋

萧洒参军宇，疏池小圃东。风荷朝披靡，月竹夜玲珑。樽酒有时满，囊钱计日空。养恬真得地，捽茹乐融融。
萧洒参军宇六首·其六
作者：韦骧
朝代：宋
体裁：五言律诗

萧洒参军宇，幽轩占一隅。栟榈双翡翠，薜荔绿氍毹。偃息三年计，炎歊六月无。跧藏晦疏拙，违俗任卢胡。
萧洒参军宇六首·其四
作者：韦骧
朝代：宋
体裁：五言律诗

萧洒参军宇，回环百亩间。山光侵户牖，柳色锁门阑。尽爱清风满，相仍白日閒。祇赢诗思勇，濡笔溅青纶。
落日
作者：韦骧
朝代：宋
体裁：七言绝句

郊原爽气入衣巾，佳趣源源立马频。落日山川无限思，秋风江海未閒身。
董公肃都官被命倅南海以当分符之寄南归道中贶书因以诗为寄一首
作者：韦骧
朝代：宋
体裁：七言律诗

痟中邂逅饮寒冰，未及公书慰鄙情。脂辖近离双凤阙，拜恩新倅五羊城。旌旗晓过山川秀，笳鼓春归里落荣。诗社荒凉怀旧将，不知何日可寻盟。
董都官索署中山亭诗
作者：韦骧
朝代：宋
体裁：七言律诗

突兀灵亭倚翠微，纷然尘境此中遗。高明颇惬星郎意，邃密如嫌俗客知。吟对青山摇玉麈，醉临华月解银龟。襟怀蹇蹇安閒久，偃卧多应梦赤墀。
蒜山酒
作者：韦骧
朝代：宋

蒜山高阁直连云，酒以山名味独醇。玉盏横飞光照眼，金罍满泛气回春。幕天欲似刘生颂，卧瓮宁为毕卓身。须信主人如此酒，酣酣千里醉深仁。
蒜山酒
作者：韦骧
朝代：宋

蒜山高阁直连云，酒以山名味独醇。
玉盏横飞光照眼，金罍满泛气迴春。
幕天欲似刘生颂，卧瓮宁为毕卓身。
须信主人如此酒，酣酣千里醉深仁。
蔡仲远内翰出虢州刘龙图所寄诗因次其韵
作者：韦骧
朝代：宋

暂离翰苑出南州，匼匝金羁络马头。泉石清幽为己物，耕桑勤苦共民忧。笔驱滞事如飞电，语决尘缘似破沤。内閤旧交诗远寄，心期犹未许裴休。
蔡仲远内翰出虢州刘龙图所寄诗因次其韵
作者：韦骧
朝代：宋

暂离翰苑出南州，匼匝金覊络马头。
泉石清幽为己物，耕桑勤苦共民忧。
笔驱滞事如飞电，语决尘缘似破沤。
内閤旧交诗远寄，心期犹未许裴休。
螗啼岭
作者：韦骧
朝代：宋

臲卼肩舆半侧身，嵚岖石磴但无尘。山行从隶难成列，路转前驱却向人。更瞰江潭尤觉险，独怜桃李解妆春。他时跃马康庄稳，莫忘攲危蹙頞频。
螗啼岭
作者：韦骧
朝代：宋

臲卼肩舆半侧身，嵚岖石磴但无尘。
山行从隶难成列，路转前驱却向人。
更瞰江潭尤觉险，独怜桃李解妆春。
他时跃马康庄稳，莫忘欹危蹙頞频。
行县坐野馆食次得所贶手墨兼惠雀鲊兔馔因以鄙句驰谢
作者：韦骧
朝代：宋

清江雀鲊冠江南，罝兔鲜腴美可参。
旅食寻常疑指动，铃斋方丈忽分甘。
行庖饤饾珍非八，下筯矜持嗅必三。
知味便知公意重，属餍宁以小人贪。
行县坐野馆食次得所贶手墨兼惠雀鲊兔馔因以鄙句驰谢
作者：韦骧
朝代：宋

清江雀鲊冠江南，罝兔鲜腴美可参。旅食寻常疑指动，铃斋方丈忽分甘。行庖饤饾珍非八，下箸矜持嗅必三。知味便知公意重，属餍宁以小人贪。
行年
作者：韦骧
朝代：宋
体裁：七言律诗

行年四十志方刚，一任蓬松两鬓苍。道在忽愁施设地，心恬宁感利名场。本无畎亩为私计，只有诗书可自强。努力终非素餐辈，未堪回首顾沧浪。
行役一首
作者：韦骧
朝代：宋

浮梁跨寒溪，出郭十余里。
暝投僧舍宿，月影清如水。
剪烛吏人退，孤坐俄隐几。
逡巡念岁月，雕疏惊鬓齿。
少学虽自勇，壮行何不伟。
胡为浪奔走，岂足称使指。
许国徒有心，归田尚无拟。
徘徊仕路间，老大良可耻。
气弱不耐饮，诗多常累纸。
一吟聊破闷，再咏渐辏理。
以及百千言，往往不能已。
且以养情性，固非争绮靡。
此乐非丝竹，美听不在耳。
纡鬰得以纾，易直油然起。
所以驱驰中，冥搜未尝弛。
今宵幸夷旷，似匪尘纷迩。
悠悠万感集，销烁欲何以。
遂为行役篇，篇成姑自喜。
挥毫復吟讽，若与嘉宾比。
疏泉以养泉，所益不在彼。
蛟蚓间相杂，要之适吾己。
傥或不吾知，奚恤讥狂斐。
行役一首
作者：韦骧
朝代：宋

浮梁跨寒溪，出郭十馀里。暝投僧舍宿，月影清如水。剪烛吏人退，孤坐俄隐几。逡巡念岁月，彫疏惊鬓齿。少学虽自勇，壮行何不伟。胡为浪奔走，岂足称使指。许国徒有心，归田尚无拟。徘徊仕路间，老大良可耻。气弱不耐饮，诗多常累纸。一吟聊破闷，再咏渐辏理。以及百千言，往往不能已。且以养情性，固非争绮靡。此乐非丝竹，美听不在耳。纡郁得以纾，易直油然起。所以驱驰中，冥搜未尝弛。今宵幸夷旷，似匪尘纷迩。悠悠万感集，销烁欲何以。遂为行役篇，篇成姑自喜。挥毫复吟讽，若与嘉宾比。疏泉以养泉，所益不在彼。蛟蚓间相杂，要之适吾己。傥或不吾知，奚恤讥狂斐。
行赴云门驿
作者：韦骧
朝代：宋
体裁：五言律诗

石径踏羊肠，朦胧晓日光。久行情易厌，少事兴还长。林表霜枫赤，山根露菊黄。从来清冷趣，今日倍阳阳。
衢梁试院呈同事
作者：韦骧
朝代：宋

秋风动林叶，山国早寒轻。
较艺精神暇，持杯语论清。
勿辞淹锁院，未用克归程。
留意如求举，终当不误评。
衢梁试院呈同事
作者：韦骧
朝代：宋

秋风动林叶，山国早寒轻。较艺精神暇，持杯语论清。勿辞淹锁院，未用尅归程。留意如求举，终当不误评。
见性堂
作者：韦骧
朝代：宋

由来迷悟尽真如，见性名堂亦谩书。
万变纷纷任交战，一心了了即安居。
槛花夭秀乌能浼，庭柏孤高自有余。
多谢前人为留意，使予聊得寓清虚。
见性堂
作者：韦骧
朝代：宋

由来迷悟尽真如，见性名堂亦谩书。万变纷纷任交战，一心了了即安居。槛花夭秀乌能浼，庭柏孤高自有馀。多谢前人为留意，使予聊得寓清虚。
见省符知有代官一首
作者：韦骧
朝代：宋
体裁：五言律诗

寸禄固拘挛，区区顿豁然。比来符檄至，代者姓名传。公事多閒日，归期不及年。喜情通梦寐，累夕拜亲前。
观劈石
作者：韦骧
朝代：宋

篮舆远冒西山色，宛转羊肠踏寒碧。
岩涯深处屡腾声，何事晴云多霹雳。
寻声迤逦过枯林，始见羣工劈山石。
斧斤锋刃奚足云，铁楔纵横乃为力。
随文察理以段致，大或寻常小盈尺。
心冥手应出自然，不啻庖丁操騞砉。
问其勤苦将胡为，驱车运致希酬直。
牛山濯濯罹采伐，萌蘖悄如无夜息。
此山遭值甚牛山，攻撃何年可终极。
石顽人智其奈何，智巧反为天地贼。
观劈石
作者：韦骧
朝代：宋

篮舆远冒西山色，宛转羊肠踏寒碧。岩涯深处屡腾声，何事晴云多霹雳。寻声迤逦过枯林，始见群工劈山石。斧斤锋刃奚足云，铁楔纵横乃为力。随文察理以段致，大或寻常小盈尺。心冥手应出自然，不啻庖丁操騞砉。问其勤苦将胡为，驱车运致希酬直。牛山濯濯罹采伐，萌蘖悄如无夜息。此山遭值甚牛山，攻击何年可终极。石顽人智其奈何，智巧反为天地贼。
观棋
作者：韦骧
朝代：宋

不卜天时不背山，枯棋遇敌战谈间。藏机闇伏三千楯，侵道雄窥百二关。群语虽咻难改听，一先偶失若无颜。人心勇善能如此，谁谓渊骞未易攀。
观棋
作者：韦骧
朝代：宋

不卜天时不背山，枯棋遇敌战谈间。
藏机闇伏三千楯，侵道雄闚百二关。
羣语虽咻难改听，一先偶失若无颜。
人心勇善能如此，谁谓渊骞未易攀。
观江都王画拳毛騧
作者：韦骧
朝代：宋

忆昔曾观名画记，画马独贵江都王。
当时所画拳毛騧，声名气格凌有唐。
太宗爱之自题识，缣素翕赩生辉光。
何年流落传人间，至今不冺犹珍藏。
高堂邂逅一注目，彷佛神骏如腾骧。
拳毛騧非凡马匹，天驷之精为时出。
虬鬚英主数跨鞍，出入戈鋋势飘逸。
谷州洺水血战酣，电转风驰万人屈。
欃枪扫尽社稷牢，归来始觉金创密。
江都能事妙入神，落笔夺得造化真。
星瞳月颊批竹耳，一毫不谬诚绝伦。
时移物化丹青在，后世乃识真骐驎。
寂寥莫继数百载，世间唯有曹将军。
将军画马超俦侣，于此区区奚足数。
为图谩杂师子花，忍使龙媒失其处。
予知此画名实兼，虚美安能动今古。
叹嗟不足聊一歌，却愧辞华非杜甫。
观江都王画拳毛騧
作者：韦骧
朝代：宋

忆昔曾观名画记，画马独贵江都王。当时所画拳毛騧，声名气格凌有唐。太宗爱之自题识，缣素翕赩生辉光。何年流落传人间，至今不泯犹珍藏。高堂邂逅一注目，彷佛神骏如腾骧。拳毛騧非凡马匹，天驷之精为时出。虬须英主数跨鞍，出入戈鋋势飘逸。谷州洺水血战酣，电转风驰万人屈。欃枪扫尽社稷牢，归来始觉金创密。江都能事妙入神，落笔夺得造化真。星瞳月颊批竹耳，一毫不谬诚绝伦。时移物化丹青在，后世乃识真骐驎。寂寥莫继数百载，世间唯有曹将军。将军画马超俦侣，于此区区奚足数。为图谩杂师子花，忍使龙媒失其处。予知此画名实兼，虚美安能动今古。叹嗟不足聊一歌，却愧辞华非杜甫。
观穑
作者：韦骧
朝代：宋

霜风卷叶度高楼，楼上萧然对晚秋。坐看野人收？稏，相将尽室在田畴。赴晴汲汲如防寇，望岁区区已见酬。遗秉多忘歌笑去，乃心应亦傲轻裘。
观穑
作者：韦骧
朝代：宋
体裁：七言律诗

霜风卷叶度高楼，楼上萧然对晚秋。坐看野人收�稏，相将尽室在田畴。赴晴汲汲如防寇，望岁区区已见酬。遗秉多忘歌笑去，乃心应亦傲轻裘。
观穑
作者：韦骧
朝代：宋

霜风卷叶度高楼，楼上萧然对晚秋。
坐看野人收𥝧稏，相将尽室在田畴。
赴晴汲汲如防寇，望岁区区已见酬。
遗秉多忘歌笑去，乃心应亦傲轻裘。
观飞雁偶十有三
作者：韦骧
朝代：宋
体裁：五言律诗

肃羽度春晴，差肩足弟兄。何时别燕塞，此日类秦筝。应律声犹剩，排空字宛成。冥冥奚所滞，惆怅弋人情。
讯鞫有閒呈德夫
作者：韦骧
朝代：宋

同时锁深院，轮日直寒厅。
所得期无喜，忘情在不经。
桃心随雨碎，柳眼向人青。
早晚连镳去，春郊约罄瓶。
案积云堆影，庭虚谷应声。
榜笞非所事，杖履有余清。
静径牵情数，芳林照眼明。
相逢得佳侣，尤足慰营营。
讯鞫有閒呈德夫
作者：韦骧
朝代：宋

同时锁深院，轮日直寒厅。所得期无喜，忘情在不经。桃心随雨碎，柳眼向人青。早晚连镳去，春郊约罄瓶。案积云堆影，庭虚谷应声。榜笞非所事，杖履有馀清。静径牵情数，芳林照眼明。相逢得佳侣，尤足慰营营。
访隐
作者：韦骧
朝代：宋

暂出纷嚣外，相寻寂寞乡。
扫门风竹影，扑座露花香。
白玉为琴轸，丹砂贮药嚢。
疑年閒试问，甲子亦都忘。
访隐
作者：韦骧
朝代：宋

暂出纷嚣外，相寻寂寞乡。扫门风竹影，扑座露花香。白玉为琴轸，丹砂贮药囊。疑年閒试问，甲子亦都忘。
试士毕同长道东归
作者：韦骧
朝代：宋
体裁：七言律诗

相将冒晓出郊原，但值佳山即驻轩。投午未行三十里，和诗已及半千言。黄云被野田禾熟，白雪翻空溪浪奔。高旷襟怀共为乐，此情难与俗人论。
试罢
作者：韦骧
朝代：宋

沓沓纷袍去，寥寥锁院中。云收晴野旷，潮卷夜江空。难尽文章鉴，终输议论公。敢辞淹旦暮，归翼尚羁笼。
试罢
作者：韦骧
朝代：宋

沓沓纷袍去，寥寥锁院中。
云收晴野旷，潮卷夜江空。
难尽文章鍳，终输议论公。
敢辞淹旦暮，归翼尚覊笼。
读潘阆再过钱塘一绝
作者：韦骧
朝代：宋
体裁：七言绝句

昔年潘阆足诗情，曾过钱塘眼暂明。今日天涯闻此句，无穷乡思逐江声。
谒梓潼庙
作者：韦骧
朝代：宋
体裁：七言律诗

英威凛凛愯西州，血食潼江度几秋。曾运阴兵摧贼垒，每均甘泽惠农畴。翠帏半捲香烟动，金榜高题日影浮。暂止轺车聊一奠，肯将曲祷累神休。
谗龙
作者：韦骧
朝代：宋

退之昔日谗风伯，今日吾友谗应龙。应龙闻之两耳卓，急卷海水飞长空。阴云曀曀为后先，变化赫日成昏曚。田间槁穗有生意，虢子属纩卢医逢。望霓万口动一喜，往往备赛求豜豵。顷之气象复舒霁，飘洒尚不遭溟濛。龙乎奚尔不努力，遽若有禀还收踪。天岂虐斯民，不欲为年丰。林林未必皆咎戾，必有任责当其凶。蕲君勿龙谗，谗龙非无从。旱乾水溢各有召，应答不谬如洪钟。昭昭之鉴明且威，讵敢旷久而忘功。一欲窃弄权，霶霈私群农。震怒起旋踵，菹醢灾谁躬。慎无凝土像夭矫，昼夜狂舞青衣童。精诚修警感毕听，朝暮膏泽盈寰中。
谗龙
作者：韦骧
朝代：宋

退之昔日谗风伯，今日吾友谗应龙。
应龙闻之两耳卓，急卷海水飞长空。
阴云曀曀为后先，变化赫日成昏曚。
田间槁穗有生意，虢子属纩卢医逢。
望霓万口动一喜，往往备赛求豜豵。
顷之气象復舒霁，飘洒尚不遭溟蒙。
龙乎奚尔不努力，遽若有禀还收踪。
天岂虐斯民，不欲为年丰。
林林未必皆咎戾，必有任责当其凶。
蕲君勿龙谗，谗龙非无从。
旱干水溢各有召，应答不谬如洪钟。
昭昭之鉴明且威，讵敢旷久而忘功。
一欲窃弄权，霶霈私羣农。
震怒起旋踵，葅醢灾谁躬。
慎无凝土像夭矫，昼夜狂舞青衣童。
精诚修警感毕听，朝暮膏泽盈寰中。
谢中书张侍郎分惠赐冰
作者：韦骧
朝代：宋

蒸云炽结炎威稔，紫禁传宣驰内品。颁冰首及辅臣家，三伏歘成秋气凛。寒光瑩澈带恩辉，圭角峥嵘出天禀。红尘不敢傍朱门，溽暑何由近华寝。无瑕独惬水精盘，荐冷潜被文石枕。池凤应思引轻喙，鼎梅亦觊清馀饪。蜗庐穷处厌烦酷，嘉惠分沾幸尤甚。儿童惊目且相欢，蝇蚋窜身宁自审。荷公借润变焦枯，食蘖肺肠方渴饮。强持累句冒钧衡，深愧才华非鲍沈。
谢中书张侍郎分惠赐冰
作者：韦骧
朝代：宋

蒸云炽结炎威稔，紫禁传宣驰内品。
颁冰首及辅臣家，三伏歘成秋气凛。
寒光莹澈带恩辉，圭角峥嵘出天禀。
红尘不敢傍朱门，溽暑何由近华寝。
无瑕独惬水精盘，荐冷潜被文石枕。
池凤应思引轻喙，鼎梅亦觊清余餁。
蜗庐穷处厌烦酷，嘉惠分霑幸尤甚。
儿童惊目且相懽，蝇蚋窜身宁自审。
荷公借润变焦枯，食蘖肺肠方渴饮。
强持累句冒钧衡，深愧才华非鲍沈。
谢中书张侍郎分惠赐冰
作者：韦骧
朝代：宋
体裁：古风

蒸云炽结炎威稔，紫禁传宣驰内品。颁冰首及辅臣家，三伏歘成秋气凛。寒光莹澈带恩辉，圭角峥嵘出天禀。红尘不敢傍朱门，溽暑何由近华寝。无瑕独惬水精盘，荐冷潜被文石枕。池凤应思引轻喙，鼎梅亦觊清馀饪。蜗庐穷处厌烦酷，嘉惠分沾幸尤甚。儿童惊目且相欢，蝇蚋窜身宁自审。荷公借润变焦枯，食蘖肺肠方渴饮。强持累句冒钧衡，深愧才华非鲍沈。
谢公永惠荔枝
作者：韦骧
朝代：宋
体裁：七言绝句

筠笼远致色犹鲜，咀嚼琼英真味全。多谢仁人怜病渴，故将灵液爽心㾓。
谢太守惠家园瓜
作者：韦骧
朝代：宋

种继青门气类嘉，恩传铃阁动光华。含滋虽本生成力，采实难胜宠赐加。冽若层冰破蒸郁，明如碧玉照玼瑕。贱官咀嚼深衔恋，代至明年正及瓜。
谢太守惠家园瓜
作者：韦骧
朝代：宋

种继青门气类嘉，恩传铃阁动光华。
含滋虽本生成力，采实难胜宠赐加。
冽若层冰破蒸鬰，明如碧玉照玼瑕。
贱官咀嚼深衔恋，代至明年正及瓜。
谢岩起寄凤团茶
作者：韦骧
朝代：宋

北苑先春云凤团，封题分寄墨初乾。未甘金碾消磨了，且作琼枝爱惜看。水异康王烹莫称，才非卢子咏应难。强抽鄙句惭瑶报，佳惠轻酬岂自安。
谢岩起寄凤团茶
作者：韦骧
朝代：宋

北苑先春云凤团，封题分寄墨初干。
未甘金碾消磨了，且作琼枝爱惜看。
水异康王烹莫称，才非卢子咏应难。
强抽鄙句惭瑶报，佳惠轻酬岂自安。
谢岩起惠支颐二首·其一
作者：韦骧
朝代：宋
体裁：五言律诗

几杖安身外，于兹用智深。见贻扶倦颔，捧受识仁心。本异支离隐，何妨彦祖钦。唯愁说诗善，笑解恐难任。
谢岩起惠支颐二首·其二
作者：韦骧
朝代：宋
体裁：七言绝句

引髭聊试颇安然，正好凭依学坐禅。儿女环观齐指笑，朱颜犹未怯双莲。
谢惠山花菜
作者：韦骧
朝代：宋

铃下雕盘送，山蔬雅惠沾。乱丝银鲫鲙，交叠玉龙髯。日膳荣分美，晨羞荷见添。题诗授来使，珍重岂知餍。
谢惠山花菜
作者：韦骧
朝代：宋

铃下雕盘送，山蔬雅惠沾。
乱丝银鲫鲙，交迭玉龙髯。
日膳荣分美，晨羞荷见添。
题诗授来使，珍重岂知餍。
谢惠瓦墩
作者：韦骧
朝代：宋
体裁：七言绝句

百尺危亭旧路榛，自公呼吸变兰荪。更怜数奉亲舆到，分惠芳斋碧瓦墩。
谢朱伯英遗诗
作者：韦骧
朝代：宋

我辈清怀书自将，不须才与古人当。佳辰美概无穷尽，险语高词尔转相。吏隐未能离扰扰，诗情犹得慰皇皇。如君逸格谁忘羡，騕袅终难困服箱。
谢朱伯英遗诗
作者：韦骧
朝代：宋

我辈清怀书自将，不须才与古人当。
佳辰美概无穷尽，险语高词尔转相。
吏隐未能离扰扰，诗情犹得慰皇皇。
如君逸格谁忘羡，騕褭终难困服箱。
谢简夫太博惠茶
作者：韦骧
朝代：宋
体裁：五言律诗

越岭掇春英，淮城惠不轻。一杯分爽气，千里想高情。啜与幽人共，烹宜庶子清。挥毫答珍贶，还愧玉川名。
谢董都官见寄
作者：韦骧
朝代：宋

区区贱质耻无闻，深荷明公曲爱存。
谈席方忻接余论，诗筒多谢遗佳言。
辞源浩若江河泻，文意过于布帛温。
听狱平反愿承教，异时安敢议高门。
谢董都官见寄
作者：韦骧
朝代：宋

区区贱质耻无闻，深荷明公曲爱存。谈席方忻接馀论，诗筒多谢遗佳言。辞源浩若江河泻，文意过于布帛温。听狱平反愿承教，异时安敢议高门。
谢通甫寄交藤方并气术图
作者：韦骧
朝代：宋
体裁：七言律诗

仰高诚府日钦钦，翰墨飞光忽见临。练气指迷先六字，饵丹传诀胜千金。仁人锡类多推己，尘迹知非早有心。聊抒小诗酬厚赐，自惭布鼓若为音。
谢郑州张资政惠书寄酥十四韵
作者：韦骧
朝代：宋

峥嵘岁律垂更旧，芜室萧然度清昼。追想牙旌欲首途，策羸取别尝重复。踌躇去德不胜情，归迫严闉仅能走。歘惊霜月再弦望，西向拳拳使心疚。心之疚兮日益深，使者踵门书忽授。灿然诲语盈累幅，字字煇华敌琼琇。殷勤眷与奚所贻，纸尾复题酥以侑。开缄珍视未敢尝，捧重临风且三嗅。初疑黄玉可如泥，和以露华凝不溜。又讶仙膏久鍊成，自有光芒发昏瞀。轻言岂学陆机对，以况莼羹一何谬。依稀乳酒下青云，诗慕少陵惭浅陋。汪洋惠意不可酬，匕箸姑停聊密覆。留向春朝助后觞，却望台星祝公寿。
谢郑州张资政惠书寄酥十四韵
作者：韦骧
朝代：宋

峥嵘岁律垂更旧，芜室萧然度清昼。
追想牙旌欲首途，策羸取别尝重復。
踌躇去德不胜情，归迫严闉仅能走。
歘惊霜月再弦望，西向拳拳使心疚。
心之疚兮日益深，使者踵门书忽授。
灿然诲语盈累幅，字字辉华敌琼琇。
殷勤睠与奚所贻，纸尾復题酥以侑。
开缄珍视未敢尝，捧重临风且三嗅。
初疑黄玉可如泥，和以露华凝不溜。
又讶仙膏久炼成，自有光芒发昏瞀。
轻言岂学陆机对，以况莼羮一何谬。
依稀乳酒下青云，诗慕少陵惭浅陋。
汪洋惠意不可酬，匕箸姑停聊密覆。
留向春朝助后觞，却望台星祝公寿。
谢钟离中散公序惠草书
作者：韦骧
朝代：宋

留心不减汉张芝，体意俱完世学稀。
下笔欲为来者法，临池时见古人非。
篇篇骇目神如电，字字凌虚势若飞。
多谢公余怜所好，璨然累幅遗珠玑。
谢钟离中散公序惠草书
作者：韦骧
朝代：宋

留心不减汉张芝，体意俱完世学稀。下笔欲为来者法，临池时见古人非。篇篇骇目神如电，字字凌虚势若飞。多谢公馀怜所好，璨然累幅遗珠玑。
贺简夫石丈罢令先期请老
作者：韦骧
朝代：宋
体裁：七言律诗

七十能归世已稀，挂冠况在壮龄时。休风远过疏公上，清节未甘陶令卑。门枕白云朝睡美，席函明月夜杯迟。区区胶禄宁无耳，漏尽钟鸣合自思。
贾中甫送庆甫弟来尉永兴久之告归仆多其来而重其去乃为诗以送之
作者：韦骧
朝代：宋
体裁：五言律诗

仲弟安居后，先庐忆故乡。暌离何足惜，气义已为光。远址他年见，归心千里长。西风吹别酒，为赋脊令章。
贾尉见迫给廪因以诗戏
作者：韦骧
朝代：宋
体裁：七言绝句

月粟见须何太迫，贱生奔走正无聊。蕲君勿虑晨炊绝，吾党而今解折腰。
贾庆甫以局事乘小船犯风波感其危而为诗且以相示仆亦于舟字韵和呈其卒章盖言有俟以慰贤劳之叹也
作者：韦骧
朝代：宋

万顷风波一苇浮，发巢犹稳羡蒙鸠。唯余忘胆惊其说，况子轻身坐此舟。轲戒立墙虽孝节，尊曾驱阪本忠谋。小官辛苦宜无念，自古高贤达以忧。
贾庆甫以局事乘小船犯风波感其危而为诗且以相示仆亦于舟字韵和呈其卒章盖言有俟以慰贤劳之嘆也
作者：韦骧
朝代：宋

万顷风波一苇浮，髮巢犹稳羡蒙鸠。
唯余忘胆惊其说，况子轻身坐此舟。
轲戒立墙虽孝节，尊曾驱阪本忠谋。
小官辛苦宜无念，自古高贤达以忧。
贾庆甫示山中梅诗因继成
作者：韦骧
朝代：宋
体裁：七言绝句

雪意将成腊欲来，乱山深处见寒梅。化工若与人情比，此树多应未及开。
赋新笋
作者：韦骧
朝代：宋

竹裏行厨洗玉盘，旋寻新笋捃檀栾。
柔鞭乍断泥犹湿，嫩箨初苞藓未干。
象箸偶存遗様短，琼林纔拆冷光寒。
如何且缓雕觞荐，留作青林虎豹看。
赋新笋
作者：韦骧
朝代：宋

竹里行厨洗玉盘，旋寻新笋捃檀栾。柔鞭乍断泥犹湿，嫩箨初苞藓未乾。象箸偶存遗样短，琼林才拆冷光寒。如何且缓雕觞荐，留作青林虎豹看。
赋牡丹黄虀
作者：韦骧
朝代：宋

依栏凋谢若为情，旋拾残红入鼎烹。
吞秀嚼香须细细，送春唯此一杯羮。
赋牡丹黄齑
作者：韦骧
朝代：宋

依栏凋谢若为情，旋拾残红入鼎烹。吞秀嚼香须细细，送春唯此一杯羹。
赋石棋子以机字韵
作者：韦骧
朝代：宋

灵岩山下石，采拾比珠玑。圜璞生难小，文楸数可围。纷纭星并霣，黑白玉争辉。值赋神工妙，磨砻俗巧非。透关经手耐，争道转心稀。落落无情甚，谁为胜负机。
赋石棋子以机字韵
作者：韦骧
朝代：宋

灵岩山下石，采拾比珠玑。
圜璞生难小，文楸数可围。
纷纭星并霣，黑白玉争辉。
值赋神工妙，磨礲俗巧非。
透关经手耐，争道转心稀。
落落无情甚，谁为胜负机。
赋迎赏欲开杏花得花字
作者：韦骧
朝代：宋
体裁：七言律诗

闰月春光助物华，杏园迎赏欲开花。昼慵闺绣工犹浅，晓起宫妆色渐佳。袅袅风枝偏弄送，酣酣烟蕊自交加。对君安得辞昏醉，更作狂歌恣所夸。
赋酴醾短歌少留行旆
作者：韦骧
朝代：宋
体裁：古风

酴醾高架凌春风，飘然疑与天香同。琼英绿叶何玲珑，开樽烂赏情无穷。把酒祝花花且记，玉堂仙人将整辔。柔条好为挽云軿，少慰邦人恋轩意。
赋金橘得曲字
作者：韦骧
朝代：宋
体裁：古风

结根长江左，移植清流曲。朝晖敛夜霜，香苞间寒绿。落落黄金丸，堆盘照明玉。远想洞庭姿，宜惭风韵俗。咀嚼聊一评，嗜甘毋见辱。
赠别伯升
作者：韦骧
朝代：宋

士林佳誉久飞扬，脱迹初筵本异常。尽道清朝隐方朔，不知白发困冯唐。古今议论千端胜，南北风情万里长。乍会乍离劳景向，萍江楼上独相望。
赠别伯升
作者：韦骧
朝代：宋

士林佳誉久飞扬，脱迹初筵本异常。
尽道清朝隐方朔，不知白髪困冯唐。
古今议论千端胜，南北风情万里长。
乍会乍离劳景向，萍江楼上独相望。
赠项子后处士
作者：韦骧
朝代：宋
体裁：七言律诗

介似于陵可谓清，老来志操益坚成。胁肩傅会羞衰俗，捽茹优游尽此生。祇以图书养高性，不繇林薮市虚名。谁编野史防遗逸，当为先生作独行。
赣州鞫劾呈同事邓宰德夫
作者：韦骧
朝代：宋

二月春寒倍觉深，双扉昼锁柏庭阴。修途远至劳虽甚，雅谊相亲喜不任。穷覈须繄颛用智，哀矜当亦共存心。累囚未引犹纾暇，浊酒那辞细细斟。
赣州鞫劾呈同事邓宰德夫
作者：韦骧
朝代：宋

二月春寒倍觉深，双扉昼锁柏庭阴。
修途远至劳虽甚，雅谊相亲喜不任。
穷覈须繄颛用智，哀矜当亦共存心。
纍囚未引犹纾暇，浊酒那辞细细斟。
路疑
作者：韦骧
朝代：宋

晓起仍行迈，征途一梦新。雁低如有信，马急似无尘。青讶山长雨，黄疑柳自春。此身从衮衮，奔走岂由人。莫夜仍投宿，邮亭葺半新。风帷如涨海，烟蜡似征尘。白讶窗催晓，红疑炉变春。归期尚淹晚，鞅绊可尤人。
路疑·其一
作者：韦骧
朝代：宋
体裁：五言律诗

晓起仍行迈，征途一梦新。雁低如有信，马急似无尘。青讶山长雨，黄疑柳自春。此身从衮衮，奔走岂由人。
路疑·其二
作者：韦骧
朝代：宋
体裁：五言律诗

莫夜仍投宿，邮亭葺半新。风帷如涨海，烟蜡似征尘。白讶窗催晓，红疑炉变春。归期尚淹晚，鞅绊可尤人。
较试将毕呈彦衡察院上官
作者：韦骧
朝代：宋

当年京口望清尘，德论于今想记频。何幸上庠参较艺，又依高鉴免遗珍。下帷昼寂霜威敛，挥麈宵寒月色新。早晚奏名归驶迅，九衢多少避骢人。
较试将毕呈彦衡察院上官
作者：韦骧
朝代：宋

当年京口望清尘，德论于今想记频。
何幸上庠参较艺，又依高鍳免遗珍。
下帷昼寂霜威敛，挥麈宵寒月色新。
早晚奏名归驶迅，九衢多少避骢人。
辞劝饮
作者：韦骧
朝代：宋

主意固慇勤，须辞酒味醇。愿为投辖客，不作吐茵人。
辞劝饮
作者：韦骧
朝代：宋

主意固慇懃，须辞酒味醇。
愿为投辖客，不作吐茵人。
辨诈
作者：韦骧
朝代：宋

远俗无知祗慕恩，凿山踰岭献麒麟。诸儒不用区区辨，多少难明伪似真。
辨诈
作者：韦骧
朝代：宋

远俗无知祗慕恩，凿山踰岭献麒麟。
诸儒不用区区辨，多少难明僞似真。
迁居近局谢陈成伯假车惠茶
作者：韦骧
朝代：宋

冷官远室足间关，疲马羸兵倦往还。局左卜居甘迫窄，城东寓迹谢宽閒。短辕助载方衔惠，灵荈蠲烦愈厚颜。两腋风生家事少，并吟惭匪昔贤班。
迁居近局谢陈成伯假车惠茶
作者：韦骧
朝代：宋

冷官远室足间关，疲马羸兵倦往还。
局左卜居甘迫窄，城东寓迹谢寛閒。
短辕助载方衔惠，灵荈蠲烦愈厚颜。
两腋风生家事少，併吟惭匪昔贤班。
过七里泷
作者：韦骧
朝代：宋

溪流一道突羣峰，耆旧传为七里泷。
唯喜幽佳忘世俗，不忧湍险赖篙工。
鸟声喧滑春风裏，人影稀疏翠色中。
却惜扁舟不停泊，全输好趣属山翁。
过七里泷
作者：韦骧
朝代：宋

溪流一道突群峰，耆旧传为七里泷。唯喜幽佳忘世俗，不忧湍险赖篙工。鸟声喧滑春风里，人影稀疏翠色中。却惜扁舟不停泊，全输好趣属山翁。
过九华山
作者：韦骧
朝代：宋
体裁：七言绝句

旌骑前头是九华，未能游历已咨嗟。好将秀色开尘眼，又被浮云一半遮。
过二里山
作者：韦骧
朝代：宋

夜宿陈仓驿，朝行三里山。
千峰排欎鬰，万石激潺潺。
征驭来何亟，幽禽语自閒。
尘劳亦知幸，胜景得跻攀。
过二里山
作者：韦骧
朝代：宋

夜宿陈仓驿，朝行三里山。千峰排郁郁，万石激潺潺。征驭来何亟，幽禽语自閒。尘劳亦知幸，胜景得跻攀。
过千金怀陆刚叔许顾道
作者：韦骧
朝代：宋
体裁：七言律诗

记得当年泛小舟，相将随计冒残秋。故人笑语无缘合，今日烟波独此由。老木战风春尚浅，断云笼日雨方收。自惟我辈襟期在，碌碌谁甘便白头。
过婺源诸岭
作者：韦骧
朝代：宋

古言行路难，非独在险阻。
兹焉婺源道，登岭足劳苦。
所谓路之难，其他未足数。
跻攀上崎岖，仅与猨狖伍。
下临万丈崖，险黑不可睹。
马蹄长及腹，仆颔几着土。
俯盼飞鸟背，仰蹑游云缕。
藤萝为所依，用力必审举。
终日践羊肠，天寒汗如雨。
凝结本无心，开凿知强取。
君不见世情崄恶未易论，此岭虽高前孰御。
过婺源诸岭
作者：韦骧
朝代：宋

古言行路难，非独在险阻。兹焉婺源道，登岭足劳苦。所谓路之难，其他未足数。跻攀上崎岖，仅与猿狖伍。下临万丈崖，险黑不可睹。马蹄长及腹，仆颔几著土。俯盼飞鸟背，仰蹑游云缕。藤萝为所依，用力必审举。终日践羊肠，天寒汗如雨。凝结本无心，开凿知强取。君不见世情崄恶未易论，此岭虽高前孰禦。
过故平
作者：韦骧
朝代：宋

间关危栈过岧峣，忽见平原旅恨销。却被飞涛送乡思，悠悠想见浙江潮。
过故平
作者：韦骧
朝代：宋

间关危栈过岧嶤，忽见平原旅恨销。
却被飞涛送乡思，悠悠想见浙江潮。
过朝天岭
作者：韦骧
朝代：宋

崔嵬陟尽复凌兢，暂舍银鞍杖策行。栈阁架空霄路近，栏干护险晓云平。仰看翠壁层城峻，下瞰长江一带萦。自惜仙才难蜀道，始知难此不虚名。
过朝天岭
作者：韦骧
朝代：宋

崔嵬陟尽復凌兢，暂舍银鞍杖策行。
栈阁架空霄路近，栏干护险晓云平。
仰看翠壁层城峻，下瞰长江一带萦。
自惜仙才难蜀道，始知难此不虚名。
过查林
作者：韦骧
朝代：宋

路向山腰转，云从陇首飞。
晓天初衣夹，村驿罕乘肥。
覧物惊秋老，论心悟境非。
归期且寛计，雨雪或霏霏。
过查林
作者：韦骧
朝代：宋

路向山腰转，云从陇首飞。晓天初衣裌，村驿罕乘肥。览物惊秋老，论心悟境非。归期且宽计，雨雪或霏霏。
过桐庐县
作者：韦骧
朝代：宋
体裁：五言律诗

舟倚桐庐岸，春风草树明。经由今假道，潇洒旧闻名。山势侵云上，溪流见底清。兹行得佳味，夜枕听滩声。
过法宁僧舍
作者：韦骧
朝代：宋
体裁：七言绝句

积阴卷尽见朝阳，更入云林古道场。疏旷襟怀终久在，暂离簿领已清狂。
过温汤寺一绝
作者：韦骧
朝代：宋

一窦飞泉暖似汤，池鱼无数自洋洋。
不须遶寺寻碑刻，知是南平古道场。
过温汤寺一绝
作者：韦骧
朝代：宋

一窦飞泉煖似汤，池鱼无数自洋洋。不须绕寺寻碑刻，知是南平古道场。
过白公堂
作者：韦骧
朝代：宋

四百余年兵火后，至今遗构葺如新。
谪官岂是多恩惠，谁谓文章不动人。
过白公堂
作者：韦骧
朝代：宋

四百馀年兵火后，至今遗构葺如新。谪官岂是多恩惠，谁谓文章不动人。
过笠泽三贤堂诗三首 其一 鸱夷
作者：韦骧
朝代：宋

舟系小桥杨柳月，帆移平浦芰荷风。当时不向烟波老，霸业功名一扫空。
过笠泽三贤堂诗三首·其一
作者：韦骧
朝代：宋

舟繫小桥杨柳月，帆移平浦芰荷风。
当时不向烟波老，霸业功名一归空。
过笠泽三贤堂诗三首·其三
作者：韦骧
朝代：宋
体裁：七言绝句

醉梦几寻芳草渡，吟魂飞上月明楼。散人已出形骸外，肯作乡声效楚囚。
过笠泽三贤堂诗三首·其二
作者：韦骧
朝代：宋
体裁：七言绝句

鲈鲙白鲜盘玉缕，莼羹涎滑煮龙髯。可怜水月交光夜，一笛西风自捲帘。
过笠泽三贤堂诗三首·鸱夷
作者：韦骧
朝代：宋

舟系小桥杨柳月，帆移平浦芰荷风。当时不向烟波老，霸业功名一扫空。鲈鲙白鲜盘玉缕，莼羹涎滑煮龙髯。可怜水月交光夜，一笛西风自捲帘。醉梦几寻芳草渡，吟魂飞上月明楼。散人已出形骸外，肯作乡声效楚囚。
过紫霄宫
作者：韦骧
朝代：宋
体裁：七言绝句

先春曾宿紫霄宫，今日重游春正融。谁道居官便跧缩，也能偷暇向忙中。
过赣石
作者：韦骧
朝代：宋
体裁：七言绝句

乘危趋疾固轻身，却羡操舟妙入神。石罅安船石头立，渔人谩笑往来人。
过赤崖潭
作者：韦骧
朝代：宋
体裁：七言律诗

轻轺晓过赤崖潭，莫讶凝眸涉再三。百丈澄澜连底见，千寻翠壁与天参。钓丝森蔚迷芳岸，鹅管参差滴秀岩。胜概心藏俟能画，肯教凡笔谩镌镵。
过金陵上仆射王舒公
作者：韦骧
朝代：宋

天眷皇图盛，真儒德性高。
文章追孔孟，事业过伊皋。
难进轻三币，功收变一陶。
斗枢符斡运，主柄赞持操。
万务繇吾揆，千龄庆所遭。
邦财理丰本，民力较秋毫。
惠徧农无乏，输均役不骚。
保兵知警守，禄吏绝贪饕。
信令朝廷重，伸威塞境牢。
深谋压夷狄，侵地復岷洮。
万里耕桑富，中原气象豪。
河淤开亿顷，海贡集千艘。
着义尊经典，更科待隽髦。
养材从引类，设学派纷袍。
试士先三尺，传师或六韬。
进贤轻似汲，去弊勇如薅。
化俗迁狙诈，乘时等凤翱。
赤心全皦皦，鄙议过滔滔。
表正销羣靡，言深决众謟。
郭崔奢自减，杨墨谬皆逃。
勋烈轻铭鼎，光华外奏骜。
台阶迴远趾，仙观乞閒曹。
异宠藏珍带，优恩避节旄。
钟山归旧隐，槐府辍先劳。
不宰经纶效，潜忘简策褒。
烟云供啸咏，风月相游遨。
古寺唯轻屣，秋溪只小舠。
羮调梅敛实，旱救雨收膏。
寰宇恬安枕，衣冠赋执翿。
何时传入觐，羣望慰嗷嗷。
过金陵上仆射王舒公
作者：韦骧
朝代：宋

天眷皇图盛，真儒德性高。文章追孔孟，事业过伊皋。难进轻三币，功收变一陶。斗枢符斡运，主柄赞持操。万务繇吾揆，千龄庆所遭。邦财理丰本，民力较秋毫。惠遍农无乏，输均役不骚。保兵知警守，禄吏绝贪饕。信令朝廷重，伸威塞境牢。深谋压夷狄，侵地复岷洮。万里耕桑富，中原气象豪。河淤开亿顷，海贡集千艘。著义尊经典，更科待隽髦。养材从引类，设学派纷袍。试士先三尺，传师或六韬。进贤轻似汲，去弊勇如薅。化俗迁狙诈，乘时等凤翱。赤心全皦皦，鄙议过滔滔。表正销群靡，言深决众謟。郭崔奢自减，杨墨谬皆逃。勋烈轻铭鼎，光华外奏骜。台阶回远趾，仙观乞閒曹。异宠藏珍带，优恩避节旄。钟山归旧隐，槐府辍先劳。不宰经纶效，潜忘简策褒。烟云供啸咏，风月相游遨。古寺唯轻屣，秋溪只小舠。羹调梅敛实，旱救雨收膏。寰宇恬安枕，衣冠赋执翿。何时传入觐，群望慰嗷嗷。
过雪峰亭
作者：韦骧
朝代：宋
体裁：五言律诗

二月春将半，山高雪未消。危亭在屏障，万水缀琼瑶。似与尘寰隔，安知云路遥。区区澄按外，暂得驻轻轺。
过青山
作者：韦骧
朝代：宋
体裁：七言律诗

迟晓扬镳陟峻冈，马蹄凌厉踏新霜。崔嵬昨日参天碧，萧索今朝满目黄。堕叶离披疑虎迹，曲蹊盘屈类羊肠。按行若也多禆补，敢惮崎岖道路长。
过鳞原驿
作者：韦骧
朝代：宋

晨餐才了又遄征，驿榜鳞原以地名。山顶寒多雪花重，溪湾流浅玉沙明。田畴有穫良农喜，社鼓无声暴客平。奉诏非材幸无事，行中时得肆吟情。
过鳞原驿
作者：韦骧
朝代：宋

晨餐纔了又遄征，驿榜鳞原以地名。
山顶寒多雪花重，溪湾流浅玉沙明。
田畴有穫良农喜，社鼓无声暴客平。
奉诏非材幸无事，行中时得肆吟情。
过麵山渡
作者：韦骧
朝代：宋
体裁：七言绝句

碧溪深水不胜篙，船尾呕哑一橹摇。岸北岸南秋色好，西风吹叶马萧萧。
过龙洞
作者：韦骧
朝代：宋
体裁：古风

晓过龙洞口，秋雨寒江急。㸐炬撒星飞，随风光熠熠。危阁势凌空，履滑难择涩。特特马蹄声，谷虚良易入。祇恐惊神怪，轰雷起蟠蛰。岂不念怀安，自公忘岌岌。
迎亲来毕幼妹之嫁久雨稽阻思望而作一首
作者：韦骧
朝代：宋
体裁：七言律诗

江南二月尚春寒，千里安舆冒险艰。远想长岐同积雨，不知今日过何山。出迎应喜诸孙慧，奉寿须惊两鬓班。从此莫轻离膝下，茹蔬坚乞侍高閒。
迎春花
作者：韦骧
朝代：宋

欺梅压柳肯相然，佳号迎春岂浪传。细叶茸茸垂绿发，繁英璨璨簇金钿。先时不入林莺妒，晚节唯容露菊鲜。绣在罗衣真有趣，不将红紫累婵娟。
迎春花
作者：韦骧
朝代：宋

欺梅压柳肯相然，佳号迎春岂浪传。
细叶茸茸垂绿髪，繁英璨璨簇金钿。
先时不入林莺妬，晚节唯容露菊鲜。
绣在罗衣真有趣，不将红紫累婵娟。
近元夕怀景纯少卿
作者：韦骧
朝代：宋
体裁：七言律诗

忆逐双旌下暮城，岁华垂尽魄哉生。瞬眸已见元宵月，归步犹淹累日程。远想笙箫同众乐，坐怜刀笔久相婴。驰情只有清辉共，更走诗筒代寄声。
还邑遇雨
作者：韦骧
朝代：宋

一阵阴云一雨来，驱除烦暑洒尘埃。山川固不为迎合，岂是先知地主回。
还邑遇雨
作者：韦骧
朝代：宋

一阵阴云一雨来，驱除烦暑洒尘埃。
山川固不为迎合，岂是先知地主迴。
迴宿故县驿
作者：韦骧
朝代：宋

回首边城暮霭轻，乱山深处宿归程。
流泉遶榻鸣寒夜，别是劳生一段清。
追咏西园海棠
作者：韦骧
朝代：宋

西园正月月欲残，海棠一株花正繁。滂葩滟滟斗朝日，露洗蜀锦红光寒。回环桃李竞无色，卓尔独秀当朱栏。两春行役不及见，今日偶幸官身閒。拟开金樽恣欢赏，酬酢宿恨开衰颜。无何职事忽牵制，遽戒舟楫乘波澜。却嗟逐物犹带芥，未免回首兴长叹。悠悠清夜入寤寐，往往蝶梦曾飞还。归来绿叶空满枝，正与老态相追攀。须知乐事少如欲，谁谓天意于人悭。
追咏西园海棠
作者：韦骧
朝代：宋

西园正月月欲残，海棠一株花正繁。
滂葩滟滟斗朝日，露洗蜀锦红光寒。
回环桃李竞无色，卓尔独秀当朱栏。
两春行役不及见，今日偶幸官身閒。
拟开金罇恣欢赏，酬酢宿恨开衰颜。
无何职事忽牵制，遽戒舟楫乘波澜。
却嗟逐物犹带芥，未免回首兴长嘆。
悠悠清夜入寤寐，往往蝶梦曾飞还。
归来绿叶空满枝，正与老态相追攀。
须知乐事少如欲，谁谓天意于人悭。
送冯材叔宰蕲春
作者：韦骧
朝代：宋

海角分携仅十年，鉅创钧是偶生全。
相逢未暇聊持酒，就别还惊欲放船。
顾我滞踪徒衮衮，羡君归翅自翩翩。
蕲春岂足劳余刃，应有佳声慰慊然。
送冯材叔宰蕲春
作者：韦骧
朝代：宋

海角分携仅十年，钜创钧是偶生全。相逢未暇聊持酒，就别还惊欲放船。顾我滞踪徒衮衮，羡君归翅自翩翩。蕲春岂足劳馀刃，应有佳声慰慊然。
送刘公仪典四明
作者：韦骧
朝代：宋
体裁：七言律诗

人间离合固寻常，契义稠重岂易忘。崇政青春同擢第，文昌白首并为郎。东城判袂情怀惨，南国分符兴味长。唯伫来风慰瞻望，治声当不减龚黄。
送刘睦州移京西漕
作者：韦骧
朝代：宋

贤杰恬荣进，朝廷眷旧材。优閒辍为郡，按举复行台。忆昨巡荆北，于时会岁菑。转输忧国计，假易缓民财。吏议乌能避，邦条不可裁。谪迁知咎戾，忠信即基胎。解印离江浒，分麾溯浙洄。列城遗厚爱，千里沛馀才。火玉坚难变，霜松翠弗摧。壮行心所勇，胶禄素尝咍。履道期终固，谋身绝外猜。子文忘愠色，严助乐归来。抚俗专求瘼，提纲独整颓。察幽穷蒂芥，屏恶自渠魁。犴狱春多草，宾阶雨不苔。溪山围几席，风月侑樽罍。毫瘦清吟苦，弦高雅曲哀。黄堂成卧治，青律再飞灰。况味安符竹，胸襟傲面槐。桐庐声绩远，蓂陛宠光催。近部劳经画，兼资藉玮瑰。使旌蜺夭矫，宸诏凤毰毸。肃肃途将戒，元元慕若孩。车攀朝柅轴，舟遁夜张桅。被命恭虽益，封章恳以推。让廉仪组绂，贪冒愯驽骀。京辅非轻寄，天衷未易回。功名当盛获，蕴蓄岂空培。舆论蕲皆惬，高怀愿更恢。壮猷那久抑，早晚咏良哉。
送刘睦州移京西漕
作者：韦骧
朝代：宋

贤杰恬荣进，朝廷睠旧材。
优閒辍为郡，按举復行台。
忆昨巡荆北，于时会岁菑。
转输忧国计，假易缓民财。
吏议乌能避，邦条不可裁。
谪迁知咎戾，忠信即基胎。
解印离江浒，分麾泝浙洄。
列城遗厚爱，千里沛余才。
火玉坚难变，霜松翠弗摧。
壮行心所勇，胶禄素尝咍。
履道期终固，谋身绝外猜。
子文忘愠色，严助乐归来。
抚俗专求瘼，提纲独整颓。
察幽穷蔕芥，屏恶自渠魁。
犴狱春多草，宾阶雨不苔。
溪山围几席，风月侑樽罍。
毫痩清吟苦，弦高雅曲哀。
黄堂成卧治，青律再飞灰。
况味安符竹，胸襟傲面槐。
桐庐声绩远，蓂陛宠光催。
近部劳经画，兼资藉玮瑰。
使旌蜺夭矫，宸诏凤毰毸。
肃肃途将戒，元元慕若孩。
车攀朝柅轴，舟遁夜张桅。
被命恭虽益，封章恳以推。
让廉仪组绂，贪冒愯驽骀。
京辅非轻寄，天衷未易迴。
功名当盛获，藴蓄岂空培。
舆论蕲皆惬，高怀愿更恢。
壮猷那久抑，早晚咏良哉。
送刘诚夫江阴狱掾
作者：韦骧
朝代：宋

学老才优底裏精，青衫今始掾江城。
高门积德功须倍，三尺持平道可行。
听决即能诚吏俗，名声安用势公卿。
相逢未几还相去，赠别非言岂慰情。
送刘诚夫江阴狱掾
作者：韦骧
朝代：宋

学老才优底里精，青衫今始掾江城。高门积德功须倍，三尺持平道可行。听决即能诚吏俗，名声安用势公卿。相逢未几还相去，赠别非言岂慰情。
送别回作
作者：韦骧
朝代：宋

祖饯初还重仳违，懒鞭款段入城扉。旌旂人去山川晚，台榭春归花药稀。鼓吹渐遥空望望，旄倪相顾共依依。自怜无以纾诚恋，唯有诗筒殆庶几。
送别迴作
作者：韦骧
朝代：宋

祖饯初还重仳违，懒鞭款段入城扉。
旌旗人去山川晚，台榭春归花药稀。
鼓吹渐遥空望望，旄倪相顾共依依。
自怜无以纾诚恋，唯有诗筒殆庶几。
送吴圣取给事
作者：韦骧
朝代：宋
体裁：七言律诗

忠嘉早结九重知，隙驷徒惊晷景驰。祥鼓素琴犹累月，恩除青琐已先期。秋风惨处违丘垄，霜柳疏中即路岐。得志泽民贤者事，伫观功业映清时。
送周广之令桂阳
作者：韦骧
朝代：宋

犹余残雪凝山椒，已见新春上柳条。
引领不能成面别，寄诗空欲减魂消。
为言民社迁官重，莫嘆湖湘去路遥。
早向县廷舒所欲，如君风迹定翘翘。
送周广之令桂阳
作者：韦骧
朝代：宋

犹馀残雪凝山椒，已见新春上柳条。引领不能成面别，寄诗空欲减魂消。为言民社迁官重，莫叹湖湘去路遥。早向县廷舒所欲，如君风迹定翘翘。
送周开祖赴阙引对
作者：韦骧
朝代：宋

君繇雁荡解官时，我亦琅邪受代归。邂逅故乡方道旧，逡巡行舸又成违。十年离合都如梦，千里冲蒙勿自欷。况是枫庭将奏课，好摅奇蕴动恩辉。
送周开祖赴阙引对
作者：韦骧
朝代：宋

君繇雁荡解官时，我亦琅邪受代归。
邂逅故乡方道旧，逡巡行舸又成违。
十年离合都如梦，千里衝蒙勿自欷。
况是枫庭将奏课，好摅奇藴动恩辉。
送处道丈之台任民掾
作者：韦骧
朝代：宋

词曹新调补，术学久坚完。有位欲行志，爱民无小官。脂车乘短日，山国动微寒。即听佳声满，贤劳岂或叹。
送处道丈之台任民掾
作者：韦骧
朝代：宋

词曹新调补，术学久坚完。
有位欲行志，爱民无小官。
脂车乘短日，山国动微寒。
即听佳声满，贤劳岂或嘆。
送孔彦常待制赴宣城
作者：韦骧
朝代：宋
体裁：七言律诗

宣城从古号名城，新拜除书拥旆旌。剡奏屡传求外补，偃藩暂得遂高情。虎符南国先声重，鹢首秋江去意清。最好笳铙将压境，敬亭山色远相迎。
送孙圣微同年赴浙漕
作者：韦骧
朝代：宋

当时折桂共云梯，四十馀年迹久睽。白首为郎方接武，绣衣出使又分携。放船汴水寒犹浅，跋马都门日欲低。远想清风播仁闻，融融先满浙东西。雄胜东南越与吴，光华使节暂驰驱。比年郡邑多疲俗，今日朝廷用老儒。固有风声镇媮薄，何妨膏泽慰焦枯。公馀且尽登临兴，严召终难缓走趋。
送孙圣微同年赴浙漕·其一
作者：韦骧
朝代：宋

当时折桂共云梯，四十余年迹久睽。
白首为郎方接武，绣衣出使又分携。
放船汴水寒犹浅，跋马都门日欲低。
远想清风播仁闻，融融先满浙东西。
送孙圣微同年赴浙漕·其一
作者：韦骧
朝代：宋

当时折桂共云梯，四十馀年迹久睽。白首为郎方接武，绣衣出使又分携。放船汴水寒犹浅，跋马都门日欲低。远想清风播仁闻，融融先满浙东西。
送孙圣微同年赴浙漕·其二
作者：韦骧
朝代：宋

雄胜东南越与吴，光华使节暂驰驱。
比年郡邑多疲俗，今日朝廷用老儒。
固有风声镇偷薄，何妨膏泽慰焦枯。
公余且尽登临兴，严召终难缓走趋。
送孙圣微同年赴浙漕·其二
作者：韦骧
朝代：宋

雄胜东南越与吴，光华使节暂驰驱。比年郡邑多疲俗，今日朝廷用老儒。固有风声镇媮薄，何妨膏泽慰焦枯。公馀且尽登临兴，严召终难缓走趋。
送宋茂宗
作者：韦骧
朝代：宋

三年持节使巴夔，今日飘然受代归。
去棹勇争江水急，前旌遥趁峡云飞。
陟明伫听跻华贯，荣觐应欣着綵衣。
肯记天涯留咏处，翠岩幽洞亦几稀。
送宋茂宗
作者：韦骧
朝代：宋

三年持节使巴夔，今日飘然受代归。去棹勇争江水急，前旌遥趁峡云飞。陟明伫听跻华贯，荣觐应欣著綵衣。肯记天涯留咏处，翠岩幽洞亦几稀。
送张公度之官南安
作者：韦骧
朝代：宋

尽道清时多汲引，夫何高翮尚卑栖。
迢迢别乘欣然去，苒苒轻装寡所赍。
坐想推余先峤北，行闻流誉出江西。
更将学行规逢掖，桃李无言下自蹊。
送张公度之官南安
作者：韦骧
朝代：宋

尽道清时多汲引，夫何高翮尚卑栖。迢迢别乘欣然去，苒苒轻装寡所赍。坐想推馀先峤北，行闻流誉出江西。更将学行规逢掖，桃李无言下自蹊。
送曹子方
作者：韦骧
朝代：宋
体裁：七言律诗

判袂长亭岁律残，天寒云霭惨溪山。间关唯恐君兼道，寂寞仍愁我独还。秀句八州神物护，轻轺千里老人攀。他时企想音书外，伫听休声耸近班。
送李尉解任归庐陵
作者：韦骧
朝代：宋

官冷余才晦，涂清得代还。
维舟纷扰外，行酒别离间。
水落蛟鼋伏，沙空雁鹜閒。
归欤风味好，天末辨家山。
送李尉解任归庐陵
作者：韦骧
朝代：宋

官冷馀才晦，涂清得代还。维舟纷扰外，行酒别离间。水落蛟鼋伏，沙空雁鹜閒。归欤风味好，天末辨家山。
送浦倅之阙
作者：韦骧
朝代：宋
体裁：七言律诗

翘翘别乘出吴关，吏俗随辕不敢攀。此日谩淹飞盖住，明时那许壮才閒。秋花几处逢孤驿，凉月相迎过暮山。请剧书成双阙近，伫闻忠论解天颜。
送浦大会甫赴榆次
作者：韦骧
朝代：宋

平生落落多豪气，万里区区赴冷官。
今日送君非故闬，一樽为我尽情欢。
解舟吴浦江云重，策马并门塞雪寒。
富贵功名行孰御，古来新沐必弹冠。
送浦大会甫赴榆次
作者：韦骧
朝代：宋

平生落落多豪气，万里区区赴冷官。今日送君非故闬，一樽为我尽情欢。解舟吴浦江云重，策马并门塞雪寒。富贵功名行孰禦，古来新沐必弹冠。
送深阇梨之越开讲
作者：韦骧
朝代：宋

家世事簪绅，方袍早出尘。
诗书捐旧习，戒律悟前身。
杯度吴川雪，经翻越峤春。
逆知专讲席，着意警迷津。
送深阇梨之越开讲
作者：韦骧
朝代：宋

家世事簪绅，方袍早出尘。诗书捐旧习，戒律悟前身。杯度吴川雪，经翻越峤春。逆知专讲席，著意警迷津。
送潘簿还侍下
作者：韦骧
朝代：宋

四见霜花始解官，綵衣还侍肯盘桓。
胸中事业仍加益，箧裏经书不废看。
立马仙山风帽侧，移舟秀水露帆寒。
铨衡论奏恩辉近，早寄佳声遗我懽。
送潘簿还侍下
作者：韦骧
朝代：宋

四见霜花始解官，綵衣还侍肯盘桓。胸中事业仍加益，箧里经书不废看。立马仙山风帽侧，移舟秀水露帆寒。铨衡论奏恩辉近，早寄佳声遗我欢。
送潘通甫沿牒淮东
作者：韦骧
朝代：宋

火云燄燄野无风，浅涩河流小舸通。
尺纸遽传朝命下，翼朝齐送使旌东。
道间覧物应多感，职外成诗寓几筒。
王事念深忘畏景，贤劳安肯动胸中。
送潘通甫沿牒淮东
作者：韦骧
朝代：宋

火云燄燄野无风，浅涩河流小舸通。尺纸遽传朝命下，翼朝齐送使旌东。道间览物应多感，职外成诗寓几筒。王事念深忘畏景，贤劳安肯动胸中。
送王圣途得代还青社
作者：韦骧
朝代：宋
体裁：七言律诗

坐婴簿领久纷纷，解印终更兴味新。尽室图书离海角，一船风雪渡淮滨。家山远认云门晓，里社行看孟宅春。术学似君须得路，早教马足踏京尘。
送王学士赴京东漕
作者：韦骧
朝代：宋

重寄属名卿，除书拜宠荣。
山东移使节，天上动星明。
经画几三载，恩威尽列城。
询求皆疾苦，课入自丰盈。
酣宴咍无取，焦心悯未宏。
孟阳魂已愧，刘晏誉还轻。
报国胸襟壮，纾民术学精。
休风鼓羣吏，高论满诸生。
讵奋身干进，难排翼传声。
褒功形圣诏，易地近王京。
持节将新命，遮车见众诚。
拳拳思远託，冉冉即修程。
风扬旌旗活，云收鼓吹清。
山川开爽气，草木有余情。
行健途疑促，吟豪思欲倾。
越吴钧慕恋，齐鲁乐奔迎。
万里宣材力，中朝倚办营。
佥谐犹有待，舆议岂能平。
器尚虚兼济，谋终赞仰成。
宸衷方外藉，安可忆登瀛。
送王学士赴京东漕
作者：韦骧
朝代：宋

重寄属名卿，除书拜宠荣。山东移使节，天上动星明。经画几三载，恩威尽列城。询求皆疾苦，课入自丰盈。酣宴咍无取，焦心悯未宏。孟阳魂已愧，刘晏誉还轻。报国胸襟壮，纾民术学精。休风鼓群吏，高论满诸生。讵奋身干进，难排翼传声。褒功形圣诏，易地近王京。持节将新命，遮车见众诚。拳拳思远托，冉冉即修程。风飏旌旗活，云收鼓吹清。山川开爽气，草木有馀情。行健途疑促，吟豪思欲倾。越吴钧慕恋，齐鲁乐奔迎。万里宣材力，中朝倚办营。佥谐犹有待，舆议岂能平。器尚虚兼济，谋终赞仰成。宸衷方外藉，安可忆登瀛。
送皮献臣郎中赴河朔
作者：韦骧
朝代：宋

明公器业真无敌，术学精深贯今昔。胸中应变勇所为，韬养许谁窥畛域。立朝壮齿名已高，君相都俞采风迹。擢从畿邑超等伦，寘之计府凭宣力。古来才盛多见排，议论波涛起寻尺。剖符江表虽左迁，愤恤何尝动颜色。惟思补报诚益勤，奚翅循墙惊宠锡。锄奸整敝皆得要，百事详求不容隙。宜阳编户十万馀，疲瘵弥年逢药石。旄倪爱戴忧公去，口颂心祈继朝夕。除书忽尔天上来，借寇无缘徒怅惜。汝曹固恨夺慈父，上意其如念河北。河北近罹灾变深，垫溺之馀病艰食。经营调度难其任，正是庙堂精选择。此时委寄非平时，贤者岂辞当远适。长川六月风云爽，苒苒双旌标画鹢。送行拥岸车马稠，恋德尤多泪沾臆。袁民慎勿挽公舟，蚤看公归广膏泽。
送皮献臣郎中赴河朔
作者：韦骧
朝代：宋

明公器业真无敌，术学精深贯今昔。
胸中应变勇所为，韬养许谁窥畛域。
立朝壮齿名已高，君相都俞采风迹。
擢从畿邑超等伦，寘之计府凭宣力。
古来才盛多见排，议论波涛起寻尺。
剖符江表虽左迁，愤恤何尝动颜色。
惟思补报诚益勤，奚翅循墙惊宠锡。
锄姦整敝皆得要，百事详求不容隙。
宜阳编户十万余，疲瘵弥年逢药石。
旄倪爱戴忧公去，口颂心祈继朝夕。
除书忽尔天上来，借寇无缘徒怅惜。
汝曹固恨夺慈父，上意其如念河北。
河北近罹灾变深，垫溺之余病艰食。
经营调度难其任，正是庙堂精选择。
此时委寄非平时，贤者岂辞当远适。
长川六月风云爽，苒苒双旌标画鹢。
送行拥岸车马稠，恋德尤多泪霑臆。
袁民慎勿挽公舟，蚤看公归广膏泽。
送益铃高宣事
作者：韦骧
朝代：宋

王孙远器世功勋，材略纵横旧出伦。春事近违文陛侧，铃兵遥指锦江滨。赠篇累什皆通贵，去国赊程少故人。倾盖相欢一樽酒，感君离思并如新。
送益铃高宣事
作者：韦骧
朝代：宋

王孙远器世功勋，材畧纵横旧出伦。
春事近违文陛侧，铃兵遥指锦江滨。
赠篇累什皆通贵，去国赊程少故人。
倾盖相懽一樽酒，感君离思併如新。
送章少卿赴阙
作者：韦骧
朝代：宋
体裁：七言律诗

老成风迹蔼中朝，威惠南边久已劳。三节召归方汲汲，列城怀恋尚嗷嗷。郊原雨止车尘少，霄汉云空旆影高。太上定嗟相见晚，伫闻秋觐拜恩褒。
送章郎中赴阙
作者：韦骧
朝代：宋

□□□□治已成，还台荣望本峥嵘。朝廷不许淹贤□，□□□□借守情。晓日旌旗动行色，春风笳鼓作边声。□□□阏城西道，祗恐朱轓欲迅征。□□□□孰可俦，弟兄麾节占三州。疲氓救尽方为□，□□□还岂自由。仁似周侯小棠在，清嫌汉守大□留。祇应静夜双溪月，远挂公心未得休。
送章郎中赴阙·其一
作者：韦骧
朝代：宋
体裁：七言律诗

□□□□治已成，还台荣望本峥嵘。朝廷不许淹贤□，□□□□借守情。晓日旌旗动行色，春风笳鼓作边声。□□□阏城西道，祗恐朱轓欲迅征。
送章郎中赴阙·其二
作者：韦骧
朝代：宋

□□□□孰可俦，弟兄麾节占三州。疲氓救尽方为□，□□□还岂自由。仁似周侯小棠在，清嫌汉守大□留。祇应静夜双溪月，远挂公心未得休。
送章郎中赴阙·其二
作者：韦骧
朝代：宋

□□□□孰可俦，弟兄麾节占三州。
疲甿救尽方为□，□□□还岂自由。
仁似周侯小棠在，清嫌汉守大□留。
祇应静夜双溪月，远挂公心未得休。
送胜之宰仁和
作者：韦骧
朝代：宋
体裁：七言律诗

霜风掠野卷愁云，紞紞催船画鼓频。方喜乡闾得贤宰，却惊燕席失佳宾。去鄞迤逦穷残腊，渡浙依稀傍早春。恰幸主人真恺悌，承宣相与慰斯民。
送范子镇承议同年宰清源
作者：韦骧
朝代：宋

愿君安虑宰清源，已雪南闽大狱冤。勿叹割鸡犹屈刃，当知容驷可高门。解舟兰水春沙浅，税鞅榆关夏木繁。所得最多公谊在，他年富贵岂须论。
送范子镇承议同年宰清源
作者：韦骧
朝代：宋

愿君安虑宰清源，已雪南闽大狱冤。
勿嘆割鸡犹屈刃，当知容驷可高门。
解舟兰水春沙浅，税鞅榆关夏木繁。
所得最多公谊在，他年富贵岂须论。
送莫和中刑部致仕归吴兴
作者：韦骧
朝代：宋
体裁：七言律诗

司刑华省健精神，容易飞章便乞身。未老先休多有志，似君勇退几何人。安车渐远京尘路，归棹仍追霅水春。而我区区尚持禄，自惭乡境谩为邻。
送郭照邻赴南雄签幕
作者：韦骧
朝代：宋

浅汴萦回减迅流，绿榆疏薄弄残秋。兰舟去指三千里，梅岭前头第一州。幕府久须贤者画，朝廷最重远民忧。近来选擢多超迈，伫听君才不次酬。
送郭照邻赴南雄签幕
作者：韦骧
朝代：宋

浅汴萦迴减迅流，绿榆疏薄弄残秋。
兰舟去指三千里，梅岭前头第一州。
幕府久须贤者画，朝廷最重远民忧。
近来选擢多超迈，竚听君才不次酬。
适江表
作者：韦骧
朝代：宋
体裁：七言律诗

水落山高古渡幽，马蹄轻健蹴溪流。朝行暮止三千里，叙旧逢新一十州。倦听乱蝉催落日，喜看黄菊助残秋。不才于世无禆补，强就奔驰祗自羞。
途中寄县斋诸士子
作者：韦骧
朝代：宋

花发蒙亭画景舒，浩歌应叹食无鱼。灵岩恨不同真赏，且把新诗慰子居。
途中寄县斋诸士子
作者：韦骧
朝代：宋

花发蒙亭画景舒，浩歌应嘆食无鱼。
灵岩恨不同真赏，且把新诗慰子居。
遇黄志仁
作者：韦骧
朝代：宋
体裁：七言律诗

舟楫逢迎涪水滨，久违应讶鬓霜新。按廉虽共相望阔，邂逅于斯两喜钧。对舣晴沙旗影动，交谈寒夜烛花春。迟明又向东西去，回首沧江雾色匀。
道中寄景升仲诚二同官
作者：韦骧
朝代：宋

两道几千里，残炎七月天。累囚念濡滞，匹马重迁延。夜宿荆榛际，朝行虎豹前。幡思竹轩好，拥事亦神仙。
道中寄景升仲诚二同官
作者：韦骧
朝代：宋

两道几千里，残炎七月天。
纍囚念濡滞，匹马重迁延。
夜宿荆榛际，朝行虎豹前。
幡思竹轩好，拥事亦神仙。
道中闻莺
作者：韦骧
朝代：宋

栖止垂杨最上枝，绿丝深罩郁金衣。也知行客留心听，弄尽新声始肯飞。
道中闻莺
作者：韦骧
朝代：宋

栖止垂杨最上枝，绿丝深罩鬰金衣。
也知行客留心听，弄尽新声始肯飞。
遣兴一绝
作者：韦骧
朝代：宋
体裁：五言绝句

睡思容易醒，辗转衾裯单。今宵听风竹，始觉窗外寒。
避雨大明寺
作者：韦骧
朝代：宋

去时骤雨忽兼风，歇马曾留此寺中。今日来归复如此，始知事有偶然同。
避雨大明寺
作者：韦骧
朝代：宋

去时骤雨忽兼风，歇马曾留此寺中。
今日来归復如此，始知事有偶然同。
邃明生日
作者：韦骧
朝代：宋

昴宿储精岳降神，乾坤钟异钜贤身。间生庆候年弥永，辅世休声日又新。台鼎梅调方夏实，凤池风好正南薰。因时愿祝松椿寿，长赞熙朝秉化钧。
邃明生日
作者：韦骧
朝代：宋

昴宿储精岳降神，干坤钟异鉅贤身。
间生庆候年弥永，辅世休声日又新。
台鼎梅调方夏实，凤池风好正南熏。
因时愿祝松椿寿，长赞熙朝秉化钧。
邓左丞开府挽词
作者：韦骧
朝代：宋

术学材猷间世资，进登丞辖仅踰时。寿非德称天何吝，命与心违古所悲。一品衰荣加赠典，九重震悼辍班仪。灵舆还葬从先垄，呜咽秋风薤露辞。
邓左丞开府挽词
作者：韦骧
朝代：宋

术学材猷间世资，进登丞辖仅踰时。
寿非德称天何吝，命与心违古所悲。
一品衰荣加赠典，九重震悼辍班仪。
灵舆还葬从先壠，呜咽秋风薤露辞。
邻垣
作者：韦骧
朝代：宋
体裁：七言律诗

官路蹉跎晚景斜，更堪踪迹在天涯。江春已老犹寒色，山雨相仍减物华。留滞唯知搔白首，衰疲何可泥丹砂。无聊情思翻成喜，喜见邻垣架上花。
都竹道中
作者：韦骧
朝代：宋

阴平才过万山重，路指江油栈阁通。峰顶云收馀夕雪，马蹄尘少带春风。一溪水色琉璃碧，几坞梅花锦绣红。莫谓奔驰足劳苦，目前佳趣亦无穷。
都竹道中
作者：韦骧
朝代：宋

阴平纔过万山重，路指江油栈阁通。
峰顶云收余夕雪，马蹄尘少带春风。
一溪水色瑠璃碧，几坞梅花锦绣红。
莫谓奔驰足劳苦，目前佳趣亦无穷。
酷暑初夜
作者：韦骧
朝代：宋

尽日炎炎酷暑蒸，黄昏气象未全清。
天风难值树浑静，海月不见云空明。
羣蚋得时方伺隙，噪蝉何事懒收声。
噫予自有安恬趣，岂废林间坦腹行。
酷暑初夜
作者：韦骧
朝代：宋

尽日炎炎酷暑蒸，黄昏气象未全清。天风难值树浑静，海月不见云空明。群蚋得时方伺隙，噪蝉何事懒收声。噫予自有安恬趣，岂废林间坦腹行。
醉蓬莱（廷评庆寿）
作者：韦骧
朝代：宋
体裁：词

漏新春消耗，柳眼微青，素梅犹小。帘幕轻寒，引炉烟袅袅。凤管雍容，雁筝清切，对绮筵呈妙。此际欢虞，门庭自有，辉光荣耀。庆事难逢，世间须信，八十遐龄，古来稀少。况偶佳辰，是桑弧曾表。满奉金觥，暂停牙板，听雅歌精祷。惟愿增高，龟年鹤算，鸿恩紫诏。
野塘白莲
作者：韦骧
朝代：宋

路转方塘口，塘莲云不如。
孤芳已难值，秀色况非余。
及鉴波平后，飘香雨过初。
泥途忧溅污，顽鹜仗谁祛。
野塘白莲
作者：韦骧
朝代：宋

路转方塘口，塘莲云不如。孤芳已难值，秀色况非馀。及鉴波平后，飘香雨过初。泥途忧溅污，顽鹜仗谁祛。
金华按覆回止普净
作者：韦骧
朝代：宋

雨止山路滑，肩舆进亦难。官拘当勉力，室处岂非安。浅涧流还急，鸣禽意自宽。来归虽薄暮，古寺且盘桓。
金华按覆回止普净
作者：韦骧
朝代：宋

雨止山路滑，肩舆进亦难。
官拘当勉力，室处岂非安。
浅涧流还急，鸣禽意自寛。
来归虽薄暮，古寺且盘桓。
金山
作者：韦骧
朝代：宋
体裁：七言绝句

金山目逆路之隅，峭壁奇峰画不如。若使峥嵘近京雒，未应声价减南徐。
金精岩
作者：韦骧
朝代：宋
体裁：七言律诗

回岩万仞透青冥，造化功偏窍凿精。自是神仙乘福地，岂因谖诈诱愚兵。金床旧迹知何在，石鼓遗歌仅可评。尘淟暂来心已悟，灵场千古为苍生。
鉴亭
作者：韦骧
朝代：宋
体裁：七言律诗

虚亭屹立沼中央，古匠施工亦异常。略彴相联虹对影，涟漪四面镜涵光。雕楹圆槛环然敞，碧瓦飞甍势欲翔。杖履时来涤尘虑，可能随事见毫芒。
钧爱亭
作者：韦骧
朝代：宋

簿领支离每竞辰，退思当亦在吾民。抑扶为术如偏取，字养存心固一均。杖履数来消径藓，笙歌久阕聚梁尘。天公岂复遗疏拙，风月随时不负人。
钧爱亭
作者：韦骧
朝代：宋

簿领支离每竞辰，退思当亦在吾民。
抑扶为术如偏取，字养存心固一均。
杖履数来消径藓，笙歌久阕聚梁尘。
天公岂復遗疏拙，风月随时不负人。
锁院深寂夭桃独芳有可怜之色为诗要德夫共赋以赏之
作者：韦骧
朝代：宋

静院深扃霁雨新，小桃墙侧弄精神。祇知春色归吾眼，不悟他乡寄此身。露蕊妖韶真自得，胭脂浓淡属谁匀。共将短句酬幽艳，奚独东风是主人。
锁院深寂夭桃独芳有可怜之色为诗要德夫共赋以赏之
作者：韦骧
朝代：宋

静院深扃霁雨新，小桃墙侧弄精神。
祇知春色归吾眼，不悟他乡寄此身。
露蕊妖韶真自得，胭脂浓淡属谁匀。
共将短句酬幽艷，奚独东风是主人。
长柳馆
作者：韦骧
朝代：宋
体裁：七言绝句

地名长柳柳初长，下马临泉却坐床。客舸傍沙收百丈，野禽窥水竞双翔。
长道将罢邑借前韵以寄
作者：韦骧
朝代：宋

山□□□□□□，□对春风把酒螺。况是安氓嚣讼少，何□□□□怀多。眼看野色烟云秀，指数瓜期日月过。闻说贤侯将解印，追攀无计且酣歌。
长道将罢邑借前韵以寄
作者：韦骧
朝代：宋

山□□□□□□，□对春风把酒螺。
况是安甿嚣讼少，何□□□□怀多。
眼看野色烟云秀，指数瓜期日月过。
闻说贤侯将解印，追攀无计且酣歌。
闻国哀
作者：韦骧
朝代：宋

欲及乾元节，登遐诏忽翻。万方钧疾痛，三纪被仁恩。气象河山惨，光华日月昏。小臣忠未效，饮泣望昆崙。
闻国哀
作者：韦骧
朝代：宋

欲及干元节，登遐诏忽翻。
万方钧疾痛，三纪被仁恩。
气象河山惨，光华日月昏。
小臣忠未效，饮泣望昆崙。
闻岩起至以诗先寄
作者：韦骧
朝代：宋

宝峰亭下菊鲜鲜，妩媚秋风似可怜。欲摘一枝分玉盏，星轺莫惜屡扬鞭。公来税鞅且盘桓，山国萧条正早寒。虽缺鸾弦翻妙曲，聊凭蚁酒助清欢。
闻岩起至以诗先寄·其一
作者：韦骧
朝代：宋
体裁：七言绝句

宝峰亭下菊鲜鲜，妩媚秋风似可怜。欲摘一枝分玉盏，星轺莫惜屡扬鞭。
闻岩起至以诗先寄·其二
作者：韦骧
朝代：宋

公来税鞅且盘桓，山国萧条正早寒。虽缺鸾弦翻妙曲，聊凭蚁酒助清欢。
闻岩起至以诗先寄·其二
作者：韦骧
朝代：宋

公来税鞅且盘桓，山国萧条正早寒。
虽缺鸾弦翻妙曲，聊凭螘酒助清懽。
闻新雁
作者：韦骧
朝代：宋

夜堂危坐气凄清，秋月光中新雁鸣。出塞不知多少路，穿云才听两三声。归时行列应如旧，来处风烟合认程。今夕沙汀好栖息，弋人诡计未能成。
闻新雁
作者：韦骧
朝代：宋

夜堂危坐气凄清，秋月光中新雁鸣。
出塞不知多少路，穿云纔听两三声。
归时行列应如旧，来处风烟合认程。
今夕沙汀好栖息，弋人诡计未能成。
闻潮
作者：韦骧
朝代：宋
体裁：七言绝句

钱塘江上吾家近，惯听秋潮动地鸣。今日蓬莱于役处，却疑身在故乡行。
闻胡琴一首
作者：韦骧
朝代：宋

园林雨过秋萧索，幅巾谈笑情方乐。
歘然一抹四朱弦，续续清声透帘幕。
轻拢慢捻手应心，如出自然非以学。
露蝉凄咽春莺啭，变化逡巡动寥廊。
审音度曲肃众听，歌舞满堂生寂寞。
自嗟投老饮量衰，一举为空金凿落。
闻胡琴一首
作者：韦骧
朝代：宋

园林雨过秋萧索，幅巾谈笑情方乐。歘然一抹四朱弦，续续清声透帘幕。轻拢慢撚手应心，如出自然非以学。露蝉凄咽春莺啭，变化逡巡动寥廓。审音度曲肃众听，歌舞满堂生寂寞。自嗟投老饮量衰，一举为空金凿落。
闻诏士呈同僚朱伯英
作者：韦骧
朝代：宋
体裁：古风

圣神虑遗士，豪杰思致身。诏书一飞传，上下交欢忻。吾侪职山邑，步局志未伸。缅想风云会，廓然忘我勤。
闻诏寄鲁成之兄弟
作者：韦骧
朝代：宋
体裁：七言律诗

天子需贤虑逸遗，诏书间岁出丹墀。嗟予衮衮成无状，羡子飘飘正得时。能将必先期敌胜，善占当自照心疑。相将岐路青云近，莫厌萧条更下帷。
阅九华录
作者：韦骧
朝代：宋

仙居岩巘几千重，秀入青冥气势崇。他日却来寻胜境，且将图录记诸峰。
阅九华録
作者：韦骧
朝代：宋

仙居岩巘几千重，秀入青冥气势崇。
他日却来寻胜境，且将图録记诸峰。
阅金科
作者：韦骧
朝代：宋
体裁：五言律诗

得情犹勿喜，圣训所宜钦。取正存三尺，持平在一心。摭文唯恨密，丽罪莫求深。岂必于虞辈，源流定可寻。
阐阳驿观中秋月
作者：韦骧
朝代：宋

却扫阴云藉晚风，十分圆月挂天东。中秋此夜光华盛，万国钧情喜玩同。何处楼台恨偏照，几家樽俎对寒空。自怜独宿荒山驿，浩兴长歌未易穷。
阐阳驿观中秋月
作者：韦骧
朝代：宋

却扫阴云藉晚风，十分圆月挂天东。
中秋此夜光华盛，万国钧情喜翫同。
何处楼台恨偏照，几家樽俎对寒空。
自怜独宿荒山驿，浩兴长歌未易穷。
阴山馆
作者：韦骧
朝代：宋
体裁：五言绝句

圜峰耸于前，鸣泉绕其背。若使画成图，谁云非傅会。
阻雨
作者：韦骧
朝代：宋

清明未远正春浓，澍雨无情苦见攻。沽酒穷垆应减价，障泥豪锦若为功。轮蹄寂寞湖山闇，桃杏彫疏台榭空。唯有居閒足幽况，晏眠冷屋似山翁。
阻雨
作者：韦骧
朝代：宋

清明未远正春浓，澍雨无情苦见攻。
沽酒穷垆应减价，障泥豪锦若为功。
轮蹄寂寞湖山闇，桃杏雕疏台榭空。
唯有居閒足幽况，晏眠冷屋似山翁。
附郭照邻舟还乡一首
作者：韦骧
朝代：宋

国门回首气葱葱，拜了君恩去意浓。故里华舟幸同载，邻邦嘉士喜相从。高谈浃洽情无畛，新句纵横笔有锋。往往旁人多羡慕，主人况是郭林宗。
附郭照邻舟还乡一首
作者：韦骧
朝代：宋

国门迴首气葱葱，拜了君恩去意浓。
故里华舟幸同载，邻邦嘉士喜相从。
高谈浃洽情无畛，新句纵横笔有锋。
往往旁人多羡慕，主人况是郭林宗。
陈公武中散生日
作者：韦骧
朝代：宋

身作名卿早挂冠，饮冰清节久坚完。
门弧远想当年庆，寿琖宜深此日欢。
簪绂诜诜侍佳讌，弦匏苒苒战轻寒。
葭莩敢以诗为献，唯祝公如卫武安。
陈公武中散生日
作者：韦骧
朝代：宋

身作名卿早挂冠，饮冰清节久坚完。门弧远想当年庆，寿盏宜深此日欢。簪绂诜诜侍佳宴，弦匏苒苒战轻寒。葭莩敢以诗为献，唯祝公如卫武安。
陈后主
作者：韦骧
朝代：宋
体裁：五言律诗

绮阁宝为床，庭花曲韵长。三妃惑沈湎，十客助骄荒。不作强邻备，还罹独足殃。胡颜犹侍饮，更献请封章。
陈次全长春轩
作者：韦骧
朝代：宋
体裁：五言律诗

闻道新轩外，长春日日花。幽人自薖轴，佳卉对葩华。波浪千重险，烟云一望赊。徒思故园旧，短句寄君家。
陪吉守范淳元观玉虚观灵芝席上口占
作者：韦骧
朝代：宋
体裁：七言律诗

庐陵盛事照明昌，浩荡西风八月凉。宾履共随红旆去，仙宫新报紫芝芳。成非雨露宁无感，出近星辰别有祥。谁谓古书难尽信，眼看珍异答龚黄。
陪宜春守皮献臣游化成岩
作者：韦骧
朝代：宋
体裁：古风

城闉北出春江阔，铁锁联舟波浪截。驱车度岸得幽岑，半带云阴青欲活。何年造化成此岩，谁为高阁依巉巉。穿岩登阁意思豁，气象百种相交参。双旌远映苍烟色，山鸟江花俱自得。使君暇豫真适然，万室鸣弦不知极。江南旧美传庾公，浩辈爽逸陪游从。风流不减当时盛，独愧非才列座中。
陪秋叔游幽谷即席赋一川花
作者：韦骧
朝代：宋
体裁：七言律诗

城南幽谷去非赊，踏石穿云境趣佳。门下车鱼情浃洽，道旁旌旆影鬖髿。笙箫宛转随风远，台榭参差对日斜。白玉为船载琼醑，未容轻负一川花。
陪胡公弈棋
作者：韦骧
朝代：宋

区区席末侍枯棋，臆计苍黄胆欲飞。
制胜固难施小智，冥行多是触沈机。
狂谋殊愧千无得，鋭气何劳十即围。
贱子衄归深自庆，袛裯荣带老人辉。
陪胡公弈棋
作者：韦骧
朝代：宋

区区席末侍枯棋，臆计苍黄胆欲飞。制胜固难施小智，冥行多是触沈机。狂谋殊愧千无得，锐气何劳十即围。贱子衄归深自庆，袛裯荣带老人辉。
陶令祠
作者：韦骧
朝代：宋
体裁：七言绝句

莫笑先生犹假醉，先生于道未宜轻。门前五柳今何在，唯有江流百丈清。
陶掾书斋小饮
作者：韦骧
朝代：宋

学非焉用赘多多，养浩当须继孟轲。
把酒相懽外纷扰，吟诗大句破妖魔。
坐中谁作向隅泣，天下今无扣角歌。
圭绂巍巍君勿羡，安知此乐不如他。
陶掾书斋小饮
作者：韦骧
朝代：宋

学非焉用赘多多，养浩当须继孟轲。把酒相欢外纷扰，吟诗大句破妖魔。坐中谁作向隅泣，天下今无扣角歌。圭绂巍巍君勿羡，安知此乐不如他。
雁屏
作者：韦骧
朝代：宋
体裁：五言律诗

羽翮本云程，丹青入小屏。长年离远塞，尽日啄寒汀。暮角无惊势，春风悄去翎。几回疑系帛，旅枕梦初醒。
雁屏
作者：韦骧
朝代：宋

羽翮本云程，丹青入小屏。
长年离远塞，尽日啄寒汀。
暮角无惊势，春风悄去翎。
几回疑繋帛，旅枕梦初醒。
雁屏
作者：韦骧
朝代：宋

羽翮本云程，丹青入小屏。长年离远塞，尽日啄寒汀。暮角无惊势，春风悄去翎。几回疑繫帛，旅枕梦初醒。
雕狐图
作者：韦骧
朝代：宋

戢翼下云中，惊狐计遂穷。笔端传击搏，座上感英雄。猛势看如活，妖魂觉已空。推奸当若此，不独画为空。
雨中观白莲一首
作者：韦骧
朝代：宋

终日飘零酷暑平，白莲池上独含情。已怜瑩洁添花色，更爱淋浪打叶声。宫女洗妆馀粉泽，水仙攲弁濯琼瑛。漫携玉盏衔冰酒，气味须教一等清。
雨中观白莲一首
作者：韦骧
朝代：宋

终日飘零酷暑平，白莲池上独含情。
已怜莹洁添花色，更爱淋浪打叶声。
宫女洗妆余粉泽，水仙欹弁濯琼瑛。
漫携玉盏衔冰酒，气味须教一等清。
雨中观白莲一首
作者：韦骧
朝代：宋
体裁：七言律诗

终日飘零酷暑平，白莲池上独含情。已怜莹洁添花色，更爱淋浪打叶声。宫女洗妆馀粉泽，水仙攲弁濯琼瑛。漫携玉盏衔冰酒，气味须教一等清。
雨后
作者：韦骧
朝代：宋
体裁：七言律诗

西风吹雨过江城，林馆秋浓气转清。扫叶堆枯阶半没，步畦经润履无声。拒霜欲蕊扶疏翠，暮雀争栖格磔鸣。贱局安閒出天幸，未须多口论功名。
雨后城上种蜀葵效辘轳体联句
作者：韦骧
朝代：宋

不惮移根远，姑怜向日姿。春风从自得，夜雨况相资。敏速飞霜钁，婆娑拥碧枝。幽葩兹有待，杂卉漫多奇。野藿非余尚，庭兰盍尔知。倾心安所守，卫足岂其私。得地何妨徙，干霄固可疑。采幢须夏节，绿饼与秋期。莫以丛生陋，唯其秀出宜。迁非拔茅进，爱岂揠苗为。色解凌溪锦，花应当酒卮。绕栏窠尚小，傍砌影犹卑。援护情宜倍，栽培力已施。桃蹊容烂熳，竹径耸参差。不待毛嫱妒，何嫌鲁相辞。土筛忧压嫩，竹插为扶攲。疏密齐行列，芳华递疾迟。纤茎簪閒导，繁蕊珥交垂。恐践禽须逐，防侵草必夷。养完先固本，采折俟乘时。屡戒园夫守，频烦墨客窥。拾来同地芥，吟就比江蓠。泛与萧蒿长，偏饶雨露滋。何如君子德，修直任荣衰。
雨后城上种蜀葵效辘轳体联句
作者：韦骧
朝代：宋

不惮移根远，姑怜向日姿。
春风从自得，夜雨况相资。
敏速飞霜镢，婆娑拥碧枝。
幽葩兹有待，杂卉漫多奇。
野藿非余尙，庭兰盍尔知。
倾心安所守，卫足岂其私。
得地何妨徙，干霄固可疑。
采幢须夏节，绿饼与秋期。
莫以丛生陋，唯其秀出宜。
迁非拔茅进，爱岂揠苗为。
色解凌溪锦，花应当酒巵。
遶栏窠尙小，傍砌影犹卑。
援护情宜倍，栽培力已施。
桃蹊容烂熳，竹径耸参差。
不待毛嫱妬，何嫌鲁相辞。
土簁忧压嫩，竹插为扶欹。
疏密齐行列，芳华递疾迟。
纤茎簪閒导，繁蕊珥交垂。
恐践禽须逐，防侵草必夷。
飬完先固本，采折俟乘时。
屡戒园夫守，频烦墨客窥。
拾来同地芥，吟就比江蓠。
泛与萧蒿长，偏饶雨露滋。
何如君子德，修直任荣衰。
雨止
作者：韦骧
朝代：宋
体裁：七言律诗

雨止单蹊步可通，寻春天气似迎逢。山花有意飘行盖，野水无情照瘦容。挈榼竟难成独饮，抽毫犹得当朋从。逡巡且尽今朝兴，数阖归来趁暮钟。
雨池荷花
作者：韦骧
朝代：宋
体裁：七言律诗

云翳前山雨脚长，洒然清气动莲塘。花中润色添来美，叶上繁声过去忙。红面浑羞泣珠泪，翠盘微重泻琼浆。萧萧古县无公事，赢得澄神坐冷床。
雪后游琅邪山联句
作者：韦骧
朝代：宋

南溪约幽寻，西岭极遐观。初阳色朦胧，残雪光汗漫。相望楼殿间，宛在云霄半。泉声减琤淙，山势欲飞窜。岩寒雨花霏，谷暖烟絮乱。幽鸟度乔林，惊猿折枯干。决决涨溪流，辉辉披野岸。兰芽吐尚微，冰乳凝未泮。佛屋对峰尖，禅庵倚崖断。轩窗爱虚豁，赤白从漫漶。竹敲玉玲琅，松溜珠璀璨。宁将琼砾分，未省兰蒿判。行幽兔迹深，瞩远鸦翅缓。登宜阮孚屐，隐称嵇康锻。结游贤躅多，镵石清诗烂。极目穷跻攀，投隙违羁绊。荣观太帝书，暂憩飞仙馆。石立翠屏张，霞收丹锦散。觇坐客炉拥，负暄僧衲换。选胜唯务得，陟危宁复惮。谁乘泛海槎，直欲傍银汉。况有凌云才，何妨举风翰。景多苦冥搜，欢解惬佳玩。乃情慰悬想，昔传非谩谰。题舆真莫俦，刻烛愧非伴。玉局共藏机，瑶琴越操缦。谣泽喜年丰，评文同月旦。大笔肆滂葩，小巫成泚汗。造适寓林泉，贪萦任冰炭。通侻去末礼，从容占奇段。促节歌更新，衔杯酌无算。敢谓良会难，堪为画图看。感慨非独醒，赓酬每三叹。翔步虽异途，清欢归一贯。洒落似青冥，拘挛岂狴犴。绝顶所见稀，清狂兹兴罕。立饫谢珍鲜，行庖后樵爨。唯恐三节来，难留千骑駻。何时金鳌客，重亲玉皇案。回首念斯游，驰精杳无畔。
雪后游琅邪山联句
作者：韦骧
朝代：宋

南溪约幽寻，西岭极遐观。
初阳色朦胧，残雪光汗漫。
相望楼殿间，宛在云霄半。
泉声减琤淙，山势欲飞窜。
岩寒雨花霏，谷暖烟絮乱。
幽鸟度乔林，惊猿折枯干。
决决涨溪流，辉辉披野岸。
兰芽吐尚微，冰乳凝未泮。
佛屋对峰尖，禅庵倚崖断。
轩窗爱虚豁，赤白从漫漶。
竹敲玉玲琅，松溜珠璀璨。
宁将琼砾分，未省兰蒿判。
行幽兔迹深，瞩远鸦翅缓。
登宜阮孚屐，隐称嵇康锻。
结游贤躅多，镵石清诗烂。
极目穷跻攀，投隙违羁绊。
荣观太帝书，暂憩飞仙馆。
石立翠屏张，霞收丹锦散。
觇坐客炉拥，负暄僧衲换。
选胜唯务得，陟危宁復惮。
谁乘泛海槎，直欲傍银汉。
况有凌云才，何妨举风翰。
景多苦冥搜，欢解惬佳玩。
乃情慰悬想，昔传非谩谰。
题舆真莫俦，刻烛愧非伴。
玉局共藏机，瑶琴越操缦。
謡泽喜年丰，评文同月旦。
大笔肆滂葩，小巫成泚汗。
造适寓林泉，贪萦任冰炭。
通侻去末礼，从容占奇段。
促节歌更新，衔杯酌无算。
敢谓良会难，堪为画图看。
感慨非独醒，赓酬每三嘆。
翔步虽异途，清懽归一贯。
洒落似青冥，拘挛岂狴犴。
绝顶所见稀，清狂兹兴罕。
立饫谢珍鲜，行庖后樵爨。
唯恐三节来，难留千骑駻。
何时金鳌客，重亲玉皇案。
迴首念斯游，驰精杳无畔。
韩敏之学士贰少府往拜凡三而未觏因致以诗
作者：韦骧
朝代：宋

一枝栖息又逢春，何幸高贤晚获亲。
顾我画墁惭所食，荷公倾盖异于新。
绪余衮衮心尤慕，盘辟区区礼未伸。
三望膺门漫刺字，且持累句愬因循。
韩敏之学士贰少府往拜凡三而未觏因致以诗
作者：韦骧
朝代：宋

一枝栖息又逢春，何幸高贤晚获亲。顾我画墁惭所食，荷公倾盖异于新。绪馀衮衮心尤慕，盘辟区区礼未伸。三望膺门漫刺字，且持累句愬因循。
题君佐寓翁庵
作者：韦骧
朝代：宋

人生扰扰无非寓，以寓名庵深得趣。寓翁之庵年月多，一日持文索诗句。乃知主意不在诗，欲以斯言昭未悟。吾侪又赋寓翁庵，附赘悬疣聊复赋。
题君佐寓翁庵
作者：韦骧
朝代：宋

人生扰扰无非寓，以寓名庵深得趣。
寓翁之庵年月多，一日持文索诗句。
乃知主意不在诗，欲以斯言昭未悟。
吾侪又赋寓翁庵，附赘悬疣聊復赋。
题周开祖丛翠轩
作者：韦骧
朝代：宋

所居知所向，种竹接前檐。翠色无时减，清风引日添。萧疏共谈麈，辉映祗书签。碌碌夏畦病，输君此养恬。
题周开祖丛翠轩
作者：韦骧
朝代：宋

所居知所向，种竹接前檐。
翠色无时减，清风引日添。
萧疏共谈麈，辉映祗书籤。
碌碌夏畦病，输君此养恬。
题尤溪县林平铺壁
作者：韦骧
朝代：宋
体裁：七言绝句

前岁方离蜀道难，崎岖今日过黄山。自嗟使事殊无补，祇向尘途历险难。
题岑岩起剑门诗刻后
作者：韦骧
朝代：宋
体裁：七言绝句

扑面尘埃二十年，纱笼石刻顿光鲜。廋辞不用题黄绢，自有惊人秀句传。
题虎峰真师壁
作者：韦骧
朝代：宋
体裁：七言绝句

虎踞山形路屈盘，烟云过尽到禅关。老僧得地真安稳，不向人间趁往还。
题馆节堂
作者：韦骧
朝代：宋

建阳溪水接仙流，溪上新堂气象幽。弭节柅轮从便适，观风问俗得优游。凌虚岌岌围千嶂，据要冲冲控八州。白发书生倦奔走，每怜潇洒为迟留。
题馆节堂
作者：韦骧
朝代：宋

建阳溪水接仙流，溪上新堂气象幽。
弭节柅轮从便适，观风问俗得优游。
凌虚岌岌围千嶂，据要衝衝控八州。
白髪书生倦奔走，每怜潇洒为迟留。
题黯淡滩
作者：韦骧
朝代：宋

慎操舟楫度危滩，脱险从安反掌间。岂似俗流争利达，难防笑貌伏波澜。
题黯淡滩
作者：韦骧
朝代：宋

慎操舟檝度危滩，脱险从安反掌间。
岂似俗流争利达，难防笑貎伏波澜。
风琴
作者：韦骧
朝代：宋

穴竹张弦耸碧空，不劳抑按任天风。
莫夸有智藏声足，须信无心触处通。
明月夜深飘更远，閒窗人静听何穷。
知音弗辨山兼水，都在洪钧一噫中。
风琴
作者：韦骧
朝代：宋

穴竹张弦耸碧空，不劳抑按任天风。莫誇有智藏声足，须信无心触处通。明月夜深飘更远，閒窗人静听何穷。知音弗辨山兼水，都在洪钧一噫中。
食蛤蜊二首
作者：韦骧
朝代：宋

适口珍鲜品格高，泥深海近不能逃。若教毕卓曾知味，岂肯甘心把蟹螯。自卫区区亦甚勤，刳肠剔柱奈何人。若知射影能相惧，应学含沙得保身。
食蛤蜊二首·其一
作者：韦骧
朝代：宋
体裁：七言绝句

适口珍鲜品格高，泥深海近不能逃。若教毕卓曾知味，岂肯甘心把蟹螯。
食蛤蜊二首·其二
作者：韦骧
朝代：宋
体裁：七言绝句

自卫区区亦甚勤，刳肠剔柱奈何人。若知射影能相惧，应学含沙得保身。
食鳜
作者：韦骧
朝代：宋

踰尺秋江鳜，赀轻愧自深。穿腮窥秣赪，引鬣讶涂金。捂鼎情虽锐，飞刀爱不任。何须鲈满箸，始动季鹰心。
食鳜
作者：韦骧
朝代：宋

踰尺秋江鳜，赀轻愧自深。
穿腮窥秣頳，引鬛讶涂金。
捂鼎情虽鋭，飞刀爱不任。
何须鲈满箸，始动季鹰心。
饮樱桃园
作者：韦骧
朝代：宋
体裁：古风

拂闾尖出樱桃表，花枝巧向春风袅。四座交飞白玉船，一声相劝提壶鸟。摇摇画隼青天杳，落日酣歌近芳草。拨开尘淟从清游，安得樽前辞醉倒。
饯别劝饮
作者：韦骧
朝代：宋
体裁：七言律诗

垂杨楼上卷珠帘，歌扇轻摇落絮黏。邦伯指期移绛节，州人终日拥彤襜。危弦脆筦催金盏，芳草青山照画檐。酩酊愿公无惜醉，祗应羲驭驻峰尖。
饶守游晋老席上偶成
作者：韦骧
朝代：宋
体裁：七言律诗

西风吹叶影悠悠，行役江城旅思收。名慕荆州欣一见，道经鄱水爱三秋。芙蓉欲蕊斜阳转，鸿雁初飞爽气浮。不用樽前苦相劝，斗筲唯恨怯觥筹。
驻轩亭
作者：韦骧
朝代：宋
体裁：五言律诗

下马得危亭，江晴气象清。潮头千顷白，柳色万株明。风物应如古，登临独有情。行春始今日，今日不虚行。
骧每恶晏起强酒二癖因作诗自警
作者：韦骧
朝代：宋

晏起已嗟为惰甚，讵堪酒病复相婴。未忧居养能移气，当念怀安实败名。便腹亦尝嘲睡癖，腐肠非是醉时清。辰乎径去谁能止，壮志毋宜恃晚成。
骧每恶晏起强酒二癖因作诗自警
作者：韦骧
朝代：宋

晏起已嗟为惰甚，讵堪酒病復相婴。
未忧居养能移气，当念怀安实败名。
便腹亦尝嘲睡癖，腐肠非是醉时清。
辰乎径去谁能止，壮志毋宜恃晚成。
鵰狐图
作者：韦骧
朝代：宋

戢翼下云中，惊狐计遂穷。
笔端传击搏，座上感英雄。
猛势看如活，妖魂觉已空。
推姦当若此，不独画为空。
鸡人峰
作者：韦骧
朝代：宋
体裁：七言绝句

石室前头一片春，天然形象附嶙峋。山家况味无晨夕，安用鸡人赋此身。
鹅湖仁寿寺
作者：韦骧
朝代：宋

环抱烟云峰，坦夷杉松径。
古寺聊税鞅，忻然遇幽胜。
跻攀上崖阁，足以远眺听。
秋花或丹紫，残蝉尚呼应。
着处有佳趣，征途自无定。
临风诵韩诗，两事皆害性。
鹅湖仁寿寺
作者：韦骧
朝代：宋

环抱烟云峰，坦夷杉松径。古寺聊税鞅，忻然遇幽胜。跻攀上崖阁，足以远眺听。秋花或丹紫，残蝉尚呼应。著处有佳趣，征途自无定。临风诵韩诗，两事皆害性。
鹊桥仙·岁华将暮
作者：韦骧
朝代：宋
体裁：词

岁华将暮，寒林萧索，极目冻云垂地。官梅忽见一枝芳，便顿觉、新春情味。小筵开处，歌喉清婉，舞态蹁跹争媚。沈腰潘鬓两休论，共举白、何须惜醉。
黄河
作者：韦骧
朝代：宋

四载收功故道循，滔滔千古势无垠。流知江海涵容大，静觉乾坤覆焘均。未必昆崙独倾注，祇安河汉共濆沦。如何骑得鲸鱼背，直到天涯一问津。
黄河
作者：韦骧
朝代：宋

四载收功故道循，滔滔千古势无垠。
流知江海涵容大，静觉干坤覆焘均。
未必昆崙独倾注，祇安河汉共濆沦。
如何骑得鲸鱼背，直到天涯一问津。
黄石榴花
作者：韦骧
朝代：宋

六月羣芳歇，榴花拆浅黄。
色方金菊淡，体异玉簪长。
触日犹能媚，迎风不在香。
无劳问朱实，秀发占中央。
黄石榴花
作者：韦骧
朝代：宋

六月群芳歇，榴花拆浅黄。色方金菊淡，体异玉簪长。触日犹能媚，迎风不在香。无劳问朱实，秀发占中央。
龟峰
作者：韦骧
朝代：宋

偶向尘劳得胜游，纵观三十六峰秋。巢云负月几千岁，欲问神龟不转头。龟凤猿鳌各定名，峰峰峭怪倚青冥。也知造物无情甚，凝结如何特肖形。
龟峰·其一
作者：韦骧
朝代：宋
体裁：七言绝句

偶向尘劳得胜游，纵观三十六峰秋。巢云负月几千岁，欲问神龟不转头。
龟峰·其二
作者：韦骧
朝代：宋

龟凤猿鰲各定名，峰峰峭怪倚青冥。
也知造物无情甚，凝结如何特肖形。
龟峰·其二
作者：韦骧
朝代：宋

龟凤猿鳌各定名，峰峰峭怪倚青冥。也知造物无情甚，凝结如何特肖形。
一翦梅
作者：韩元吉
朝代：宋
体裁：词

竹里疏枝总是梅。
月白霜清，犹未全开。
相逢聊与著诗催。
要趁金波，满泛金杯。
多病渐非作赋才。
醉到花前，探得春回。
明年公已在鸾台。
看取春风，丹诏重来。
一翦梅·竹里疏枝总是梅
作者：韩元吉
朝代：宋

竹里疏枝总是梅。
月白霜清，犹未全开。
相逢聊与着诗催。
要趁金波，满泛金杯。
多病渐非作赋才。
醉到花前，探得春回。
明年公已在鸾台。
看取春风，丹诏重来。
一翦梅（叶梦锡席上）
作者：韩元吉
朝代：宋
体裁：词

竹里疏枝总是梅。月白霜清，犹未全开。相逢聊与著诗催。要趁金波，满泛金杯。多病惭非作赋才。醉到花前，探得春回。明年公已在鸾台。看取春风，丹诏重来。
丁丑仲春将渡浙江从者请盘沙予畏而不许既登舟乘潮以济中流胶焉捐十金募数力竟至沙上仅达西兴狼狈殊甚从者笑之感而赋诗
作者：韩元吉
朝代：宋
体裁：古风

桑田变东海，此语闻自昔。嗟我百年人，耳目讵能识。谁言钱塘江，遂有车马迹。涨沙莽云屯，衣带仅寻尺。我初未渠信，束襜俟潮汐。是时月既望，春晴好风色。同舟二三子，击楫意颇适。中流类坳堂，竟作胶柱瑟。褰裳乱涛波，植杖负囊笈。居然濯我足，长堤慰行客。西兴忽在眼，唤渡犹顷刻。鲲鹏定何之，鱼龙岂迁宅。斜阳照高岸，得酒饯寒湿。平生忠信怀，对此徒感激。翻成仆奴笑，抚事吁莫测。莫问曲池平，空悲岘山侧。
七夕
作者：韩元吉
朝代：宋
体裁：七言绝句

银河翻浪拍空流，玉女停梭清露秋。天上一年真一日，人间风月自生愁。
七夕与孟婿约汤朝美率徐行中游鹤山
作者：韩元吉
朝代：宋

城市竞时节，幽寻固难同。
旧闻鹤山奇，欲往岁屡穷。
兹辰尚残暑，夙驾乘西风。
楚俗候飞鹊，阶庭闹儿兰。
谁能事针缕，觅巧瓜果中。
起携东床友，况得下榻翁。
青蒲有杰客，放怀适相从。
一招云中仙，无呼潭底龙。
翠壁耸崷崒，龟鱼澹游空。
泉源几万斛，石窦藏丰隆。
久知神物交，解致零雨蒙。
我田甚无多，便思年谷丰。
公才正类此，时至会有庸。
竹间小招提，閴静无鼓钟。
枕石潄甘井，荔丹启筠笼。
若据两石羊，摩挲古狄铜。
高谈劚霏屑，壮气吹长虹。
可无樽酒绿，遂使老颊红。
醉语或不省，啸歌亦舂容。
归欤兴难尽，月明照风松。
七夕与孟婿约汤朝美率徐行中游鹤山
作者：韩元吉
朝代：宋

城市竞时节，幽寻固难同。旧闻鹤山奇，欲往岁屡穷。兹辰尚残暑，夙驾乘西风。楚俗候飞鹊，阶庭闹儿童。谁能事针缕，觅巧瓜果中。起携东床友，况得下榻翁。青蒲有杰客，放怀适相从。一招云中仙，共呼潭底龙。翠壁耸崷崒，龟鱼澹游空。泉源几万斛，石窦藏丰隆。久知神物交，解致零雨濛。我田甚无多，例思年谷丰。公才正类此，时至会有庸。竹间小招提，阒静无鼓钟。枕石漱甘井，荔丹启筠笼。若据两石羊，摩挲古狄铜。高谈剧霏屑，壮气吹长虹。可无樽酒绿，遂使老颊红。醉语或不省，啸歌亦舂容。归欤兴难尽，月明照风松。
七夕与孟婿约汤朝美率徐行中游鹤山
作者：韩元吉
朝代：宋

城市竞时节，幽寻固难同。
旧闻鹤山奇，欲往岁屡穷。
兹辰尚残暑，夙驾乘西风。
楚俗候飞鹊，阶庭闹儿童。
谁能事针缕，觅巧瓜果中。
起携东床友，况得下榻翁。
青蒲有杰客，放怀适相从。
一招云中仙，共呼潭底龙。
翠壁耸崷崒，龟鱼澹游空。
泉源几万斛，石窦藏丰隆。
久知神物交，解致零雨蒙。
我田甚无多，例思年谷丰。
公才正类此，时至会有庸。
竹间小招提，閴静无鼓钟。
枕石潄甘井，荔丹启筠笼。
若据两石羊，摩挲古狄铜。
高谈剧霏屑，壮气吹长虹。
可无樽酒绿，遂使老颊红。
醉语或不省，啸歌亦舂容。
归欤兴难尽，月明照风松。
七夕亚之置酒再用前韵
作者：韩元吉
朝代：宋

乌鹊无声夜向阑，空庭插竹巧谁看。
长生殿裏金钗暖，百子池边五缕寒。
梦破清风吹雨脚，醉余新月上林端。
閒来不辨论时节，剩喜秋花共夕餐。
七夕亚之置酒再用前韵
作者：韩元吉
朝代：宋

乌鹊无声夜向阑，空庭插竹巧谁看。
长生殿里金钗暖，百子池边五缕寒。
梦破清风吹雨脚，醉余新月上林端。
閒来不辨论时节，賸喜秋花共夕餐。
七夕亚之置酒再用前韵
作者：韩元吉
朝代：宋

乌鹊无声夜向阑，空庭插竹巧谁看。长生殿里金钗暖，百子池边五缕寒。梦破清风吹雨脚，醉馀新月上林端。閒来不辨论时节，剩喜秋花共夕餐。
上巳日与客游张园
作者：韩元吉
朝代：宋

簿书有余閒，春日亦已永。
况逢佳节休，朱墨得暂屏。
名园跨江郊，危槛俯千顷。
平芜雨初匀，弱柳风自整。
芳寻寄萧散，意适忘醉醒。
持觞挹花色，散策步林影。
虽无歌舞妍，所爱亭馆静。
佳辰天气清，泉水助幽冷。
缅怀山阴会，修竹带崇岭。
应知佳客临，怀抱均一骋。
君看结绮地，茨棘翳眢井。
当时擘笺人，正復对此景。
江山几兴废，岁月侵老境。
但愿中圣贤，畴能计钟鼎。
上巳日与客游张园
作者：韩元吉
朝代：宋

簿书有余閒，春日亦已永。
况逢佳节休，朱墨得暂屏。
名园跨江郊，危槛俯千顷。
平芜雨初匀，弱柳风自整。
芳寻寄萧散，意适忘醉醒。
持觞挹花色，散策步林影。
虽无歌舞妍，所爱亭馆静。
佳辰天气清，泉水助幽冷。
缅怀山阴会，修竹带崇岭，
应知佳客临，怀抱均一骋。
君看结绮地，茨棘翳眢井。
当时擘牋人，正复对此景。
江山几兴废，岁月侵老境。
但愿中圣贤，畴能计钟鼎。
上巳日与客游张园
作者：韩元吉
朝代：宋

簿书有馀閒，春日亦已永。况逢佳节休，朱墨得暂屏。名园跨江郊，危槛俯千顷。平芜雨初匀，弱柳风自整。芳寻寄萧散，意适忘醉醒。持觞挹花色，散策步林影。虽无歌舞妍，所爱亭馆静。佳辰天气清，泉水助幽冷。缅怀山阴会，脩竹带崇岭。应知佳客临，怀抱均一骋。君看结绮地，茨棘翳眢井。当时擘笺人，正复对此景。江山几兴废，岁月侵老境。但愿中圣贤，畴能计钟鼎。
上巳日王仲宗赵德温见过因招赵仲缜任卿小集
作者：韩元吉
朝代：宋

春事倏已晚，飞花送啼莺。
长安三月三，水边尽倾城。
缅怀杜陵老，感之见歌行。
青鸟忽飞去，素鳞盘水精。
往事谁复识，梦绕白玉京。
朅来官闽陬，江湖渺余情。
嘉节闭门卧，客愁随日生。
风光入樽酒，使我嗟独倾。
良友慰寂寞，惠然成会并。
金枝三雋才，千里未可程。
王郎乌衣旧，高论玉尘横。
相逢寄觞咏，乐此天气清。
不知山阴会，绝唱畴能赓。
庭隅有幽花，粲若万玉缨。
好风亦知人，微月相与明。
萧萧城东路，颇复歌吹声。
景物正自佳，天涯意难平。
不须恨陈迹，且用催诗成。
上巳日王仲宗赵德温见过因招赵仲缜任卿小集以流水放杯行分韵得行字
作者：韩元吉
朝代：宋

春事倏已晚，飞花送啼莺。长安三月三，水边尽倾城。缅怀杜陵老，感之见歌行。青鸟忽飞去，素鳞盘水精。往事谁复识，梦绕白玉京。朅来官闽陬，江湖渺馀情。嘉节闭门卧，客愁随日生。风光入樽酒，使我嗟独倾。良友慰寂寞，惠然成会并。金枝三隽才，千里未可程。王郎乌衣旧，高论玉麈横。相逢寄觞咏，乐此天气清。不知山阴会，绝唱畴能赓。庭隅有幽花，粲若万玉缨。好风亦知人，微月相与明。萧萧城东路，颇复歌吹声。景物正自佳，天涯意难平。不须恨陈迹，且用催诗成。
上巳日王仲宗赵德温见过因招赵仲缜任卿小集以流水放杯行分韵得行字
作者：韩元吉
朝代：宋

春事倏已晚，飞花送啼鶑。
长安三月三，水边尽倾城。
缅怀杜陵老，感之见歌行。
青鸟忽飞去，素鳞盘水精。
往事谁復识，梦绕白玉京。
朅来官闽陬，江湖渺余情。
嘉节闭门卧，客愁随日生。
风光入樽酒，使我嗟独倾。
良友慰寂寞，惠然成会并。
金枝三隽才，千里未可程。
王郎乌衣旧，高论玉麈横。
相逢寄觞咏，乐此天气清。
不知山阴会，绝唱畴能赓。
庭隅有幽花，粲若万玉缨。
好风亦知人，微月相与明。
萧萧城东路，颇復歌吹声。
景物正自佳，天涯意难平。
不须恨陈迹，且用催诗成。
与苏训直约游招隐寺
作者：韩元吉
朝代：宋

十日春晴未放梅，篮舆端为看山来。路寻绝壑空流水，寺倚苍岩只废台。处士尚馀三亩宅，野僧合买万松栽。故知佳兴难为败，上尽西峰眼界开。鼙鼓初归塞上师，京江酒美胜年时。春来逆旅真无事，身到名山合有诗。石底于菟穷作穴，泉间科斗闹成池。荒寒景色君休问，后日应怀此客随。
与苏训直约游招隐寺
作者：韩元吉
朝代：宋

鼙鼓初归塞上师，京江酒美胜年时。
春来逆旅真无事，身到名山合有诗。
石底於菟穷作穴，泉间科斗闹成池。
荒寒景色君休问，后日应怀此客随。
与苏训直约游招隐寺·其一
作者：韩元吉
朝代：宋

十日春晴未放梅，篮舆端为看山来。路寻绝壑空流水，寺倚苍岩只废台。处士尚馀三亩宅，野僧合买万松栽。故知佳兴难为败，上尽西峰眼界开。
与苏训直约游招隠寺·其一
作者：韩元吉
朝代：宋

十日春晴未放梅，篮舆端为看山来。
路寻绝壑空流水，寺倚苍岩只废台。
处士尚余三亩宅，野僧合买万松栽。
故知佳兴难为败，上尽西峰眼界开。
与苏训直约游招隠寺·其二
作者：韩元吉
朝代：宋
体裁：七言律诗

鼙鼓初归塞上师，京江酒美胜年时。春来逆旅真无事，身到名山合有诗。石底于菟穷作穴，泉间科斗闹成池。荒寒景色君休问，后日应怀此客随。
丰乐楼
作者：韩元吉
朝代：宋

今岁西湖上，经行始此回。轻烟认花柳，细雨识楼台。春半已多日，官閒能自来。情知欠樽酒，倚杖且徘徊。
丰乐楼
作者：韩元吉
朝代：宋

今岁西湖上，经行始此迴。
轻烟认花柳，细雨识楼台。
春半已多日，官閒能自来。
情知欠樽酒，倚杖且徘徊。
临江仙
作者：韩元吉
朝代：宋

不恨绿阴桃李过，酴醾正向人开。一尊清夜月徘徊。花如人意好，月为此花来。未信人间香有许，却疑同住瑶台。纷纷残雪堕深杯。直教攀折尽，犹胜酒醒回。
临江仙
作者：韩元吉
朝代：宋
体裁：词

不恨绿阴桃李过，酴醾正向人开。一樽清夜月徘徊。花如人意好，月为此花来。未信人间香有许，却疑同住瑶台。纷纷残雪堕深杯。直教攀折尽，犹胜酒醒回。
临江仙（寄张安国）
作者：韩元吉
朝代：宋
体裁：词

自古文章贤太守，江南只数苏州。而今太守更风流。熏香开画阁，迎月上西楼。见说宫妆高髻拥，司空却是遨头。五湖莫便具扁舟。玉堂红蕊在，还胜百花洲。
临江仙（次韵子云中秋）
作者：韩元吉
朝代：宋
体裁：词

记得年时离别夜，都门强半清秋。今年想望只邻州。星连南极动，月满大江流。芸阁老仙多妙语，云阶清梦曾游。屐声还认庾公楼。金波摇酒面，河影堕帘钩。
临江仙（酴醿）
作者：韩元吉
朝代：宋
体裁：词

不恨绿阴桃李过，酴醿正向人开。一尊清夜月徘徊。花如人意好，月为此花来。
未信人间香有许，却疑同住瑶台。纷纷残雪堕深杯。直教攀折尽，犹胜酒醒回。
丹青阁
作者：韩元吉
朝代：宋

杰阁跨虚壑，危栏转层峰。城郭丽朝晖，山水涵秋容。幽寻适暇日，况有佳客从。微官厌趋走，野性便疏慵。少摅泉石愿，一洗尘埃胸。却上陆羽亭，褰裳踏风松。东轩俯乔木，高花烂芙蓉。感此节物换，愧尔樵渔踪。清谈且萧散，酌饮亦时供。兴阑勿遽叹，胜游当复重。
丹青阁
作者：韩元吉
朝代：宋

杰阁跨虚壑，危栏转层峰。
城郭丽朝晖，山水涵秋容。
幽寻适暇日，况有佳客从。
微官厌趋走，野性便疏慵。
少摅泉石愿，一洗尘埃胸。
却上陆羽亭，褰裳踏风松。
东轩俯乔木，高花烂芙蓉。
感此节物换，愧尔樵渔踪。
清谈且萧散，酌饮亦时供。
兴阑勿遽嘆，胜游当復重。
丹青阁
作者：韩元吉
朝代：宋

杰阁跨虚壑，危栏转层峰。
需郭丽朝晖，山水涵秋容。
幽寻适暇日，况有佳客从。
微官厌趋走，野性便疏慵。
少摅泉石愿，一洗尘埃胸。
却上陆羽亭，褰裳踏风松。
东轩俯乔木，高花烂芙蓉。
感此节物换，愧尔樵渔踪。
清谈且萧散，酌饮亦时供。
兴阑勿遽叹，胜游当复重。
乘潮遇顺风
作者：韩元吉
朝代：宋
体裁：七言绝句

忠信平生自可期，江神于我定相知。顺风鼓棹潮如席，世事由来却险巇。
九华道中
作者：韩元吉
朝代：宋

行人脚底不生尘，绝壁仙凡路已分。
一水奔腾崖覆雪，九峰罗立岫填云。
谪仙才大三千首，国老谋深下万军。
莫对青山叹华发，丹砂未就又论文。
九华道中
作者：韩元吉
朝代：宋

行人脚底不生尘，绝壁仙凡路已分。一水奔腾崖覆雪，九峰罗立岫填云。谪仙才大三千首，国老谋深十万军。莫对青山叹华发，丹砂未就又论文。
九华道中
作者：韩元吉
朝代：宋

行人脚底不生尘，绝壁仙凡路已分。
一水奔腾崖覆雪，九峰罗立岫填云。
谪仙才大三千首，国老谋深十万军。
莫对青山叹华髮，丹砂未就又论文。
九日独酌
作者：韩元吉
朝代：宋

茱萸满把半青红，强拟登临少客同。
碧树池塘秋色裏，黄花时节雨声中。
官閒觅句能消日，酒薄看山尚怯风。
高李故人今健否，一樽怀古意无穷。
九日独酌
作者：韩元吉
朝代：宋

茱萸满把半青红，强拟登临少客同。碧树池塘秋色里，黄花时节雨声中。官閒觅句能消日，酒薄看山尚怯风。高李故人今健否，一樽怀古意无穷。
九日送酒与朱元晦
作者：韩元吉
朝代：宋

平生爱酒陶元亮，曾绕东篱望白衣。底事秋来犹止酒，重阳须插菊花归。老大相望寄一州，故人鄙我倦追游。应知命驾无千里，惆怅山堂暮雨秋。
九日送酒与朱元晦
作者：韩元吉
朝代：宋

平生膛酒陶元亮，曾绕东篱望白衣。
底事秋来犹止酒，重阳须插菊花归。
九日送酒与朱元晦
作者：韩元吉
朝代：宋

老大相望寄一州，故人鄙我倦追游。
应知命驾无各里，惆怅山堂暮雨秋。